Τιτανομαχία | Beam me up Scotty...\nΟ Δίας πριν εδραιώσει την εξουσία του και γίνει ο απόλυτος κυρίαρχος του Κόσμου είχε να αντιμετωπίσει πολλές δυσκολίες. Πάντοτε βέβαια είχε στο πλευρό του τα αδέρφια του τα οποία ελευθέρωσε από το στομάχι του παιδοφάγου Κρόνου. Έτσι σε λίγο καιρό οι Τιτάνες χολωμένοι από την ήττα του Κρόνου και επειδή δε θεωρούσαν σωστό να εξουσιάζει ένας θεός νεότερος απ’ αυτούς, κήρυξαν πόλεμο ενάντια στους Ολύμπιους. Οι αθάνατοι χωρίστηκαν σε δυο αντίπαλα στρατόπεδα. Οι Τιτάνες από τη μια πλευρά, με αρχηγό τους τον Κρόνο, χρησιμοποίησαν για οχυρό τους το όρος Όθρη· η ομάδα του Δία από την άλλη είχε για προκάλυμμά της τον Όλυμπο.\nΠαλιοί και νέοι θεοί, αρσενικά και θηλυκά, πήραν μέρος σ’ αυτόν τον πόλεμο. Όμως από την Τιτανογενιά δεν ήταν όλοι με το μέρος του Κρόνου. Η φοβερή Ωκεανίδα Στύγα μαζί με τα τέσσερα παιδιά της, το Κράτος, τη Βία, τον Ζήλο και τη Νίκη έσπευσαν στο πλευρό του Δία. Αλλά και ο ίδιος ο πατέρας της, ο Ωκεανός, ο πρωτότοκος γιος του Ουρανού, λένε πως βοήθησε τον ανιψιό του ή τουλάχιστον πως έμεινε ουδέτερος σ’ αυτή τη φοβερή θεομαχία. Επίσης, ο Προμηθέας, ο γιος του Τιτάνα Ιαπετού, σ’ αυτόν τον πόλεμο έγινε πρωτοπαλίκαρο και συμβουλάτορας του Δία.\nΣε μια πολύ δύσκολη στιγμή για την ομάδα του, ο Δίας έτρεξε γεμάτος αγωνία στη γιαγιά του, τη Γαία. Φίλησε τα χέρια της με σεβασμό και ζήτησε τη συμβουλή της. Τότε αυτή, που συμπαθούσε πολύ τον εγγονό της και τον είχε προστατευόμενο σ’ αυτή την μεγάλη ταραχή, έδωσε το σοφό χρησμό της: Ο Δίας έμελλε να νικήσει μόνο αν έπαιρνε με το μέρος του εκείνους τους θεούς που ήταν φυλακισμένοι στα Τάρταρα. Ευχαρίστησε τη θεϊκή γιαγιά του και αμέσως πήρε το δρόμο για τα σκοτεινά Τάρταρα. Εννιά μέρες ταξίδευε στα έγκατα της γης, έχοντας να αντιμετωπίσει τεράστιες νυχτερίδες και δηλητηριώδεις αράχνες. Με τα μαγικά βότανα όμως που του είχε δώσει η γιαγιά του ξεπερνούσε εύκολα τις δυσκολίες. Όταν έφτασε στα κελιά όπου ήταν φυλακισμένοι οι Κύκλωπες, έπρεπε πρώτα να σκοτώσει τη φοβερή Κάμπη, ένα σιχαμερό τέρας που είχαν βάλει οι Τιτάνες να φυλάει τα γιγάντια αδέρφια τους. Αυτή είχε πράσινο φολιδωτό δέρμα και ουρά σαύρας· στα αμέτρητα πόδια της ήταν φυτρωμένα δηλητηριώδη φίδια. Ο Δίας πάλευε ώρες ατελείωτες μαζί της χωρίς αποτέλεσμα. Τότε θυμήθηκε ένα μαγικό βότανο που του είχε δώσει η Γαία. Το έβαλε με τη βία στο στόμα της Κάμπης και αμέσως το φοβερό τέρας έπεσε σε βαθύ λήθαργο. Στη συνέχεια απελευθέρωσε τον Βρόντη, τον Αστερόπη και τον Άργη. Τους ζήτησε να του παρασταθούν στον πόλεμο εναντίον των Τιτάνων και τους υποσχέθηκε πως με τη δική του βασιλεία θα απολάμβαναν τιμές θεϊκές, όπως και οι άλλοι σύμμαχοί του, όπως δηλαδή η Στύγα και τα παιδιά της, όπως η Γη αλλά και τα ίδια του τ’ αδέρφια. Οι Κύκλωπες συγκινημένοι και νιώθοντας ευγνωμοσύνη για τον Δία που τους ελευθέρωσε, δέχτηκαν να τον βοηθήσουν. Μα και οι ίδιοι ήθελαν να εκδικηθούν τους Τιτάνες, για τους οποίους ένιωθαν απεριόριστο μίσος, γιατί τους είχαν πετάξει στα Τάρταρα κρατώντας όλη την εξουσία για τον εαυτό τους.\nΜόλις ανέβηκαν πάνω στην κοσμοχαλασιά της Γης οι Κύκλωπες έδωσαν στον Δία και τ’ αδέρφια του πολύτιμα δώρα που τους βοήθησαν στον πόλεμο. Χάρισαν στον αρχηγό των Ολυμπίων τη βροντή, την αστραπή και τον κεραυνό. Στον Ποσειδώνα έδωσαν την τρίαινα, που έγινε το αιώνιο σύμβολό του και στον Πλούτωνα την “κυνέα”, μια σκούφια δηλαδή από σκυλοτόμαρο που τον έκανε αόρατο. Στη συνέχεια οι μονόφθαλμοι Κύκλωπες, που ήταν λαμπροί τεχνίτες, κατασκεύασαν με τα σφυριά και τα άλλα εργαλεία τους ένα σιδερένιο προπέτασμα για να μη βλέπουν οι Τιτάνες τη λάμψη του κεραυνού και της αστραπής. Επίσης κατασκεύασαν έναν περίτεχνο βωμό αφιερωμένο στη μάνα τους, τη Γη. Εκεί οι Ολύμπιοι και οι σύμμαχοί τους έδωσαν φοβερό όρκο στο όνομα της Παγκόσμιας Μάνας. Εμψυχωμένοι λοιπόν, με καινούριες δυνάμεις και καινούρια όπλα έπεσαν με ορμή στη μάχη. Μα και οι Τιτάνες στο διάστημα αυτό της προετοιμασίας των Ολυμπίων βρήκαν το χρόνο να αναδιοργανώσουν τις δυνάμεις τους και να κατασκευάσουν καινούρια όπλα. Αντιστάθηκαν λοιπόν σθεναρά. Έτσι άρχισε από την αρχή ένας λυσσαλέος αγώνας που ανατάραξε ολόκληρο το σύμπαν.\nΟ Ησίοδος περιγράφει δραματικά την κατάσταση που επικρατούσε σ’ ολόκληρη την πλάση. Οι θεοί και από τις δυο παρατάξεις άρπαζαν πελώριους βράχους από τα βουνά που είχαν για προκάλυμμα, την Όθρη και τον Όλυμπο αντίστοιχα, και τους εκσφενδόνιζαν στους αντιπάλους τους. Ολόκληρη η Γη τραντάζονταν και άνοιγαν πληγές στο απέραντο κορμί της. Άλλοτε οι πελώριες κοτρόνες συγκρούονταν στον αέρα και από το φοβερό τους κρότο βούιζε ολόκληρος ο Ουρανός. Άλλοτε πάλι ξέφευγαν από τη σωστή τους πορεία και έπεφταν στον Πόντο που στέναζε κι αυτός· βυθίζονταν απότομα και κατέληγαν στα υγρά παλάτια του Νηρέα. Ο Όλυμπος και η Όθρη τινάζονταν συθέμελα όταν οι τρομεροί θεοί έβρισκαν το στόχο τους. Οι δονήσεις, τα τραντάγματα και η βοή έφταναν μέχρι τα απόμακρα Τάρταρα. Η αναταραχή αυτή γινόταν πιο έντονη όταν οι αντίπαλες παρατάξεις εγκατέλειπαν τα μόνιμα στρατόπεδά τους και έκαναν εφόδους προς τη μια ή την άλλη κατεύθυνση. Τότε τα πελώρια πόδια τους άφηναν σημάδια πάνω στην επιφάνεια της γης. Σε μια πολύ δύσκολη στιγμή για τους Ολύμπιους, ο Δίας, που μέχρι τότε σχεδίαζε τη στρατηγική που θα ακολουθούσε η παράταξή του και έδινε οδηγίες στους συμμάχους του, δεν άντεξε και μανιασμένος όρμησε στη μάχη. Τότε χρησιμοποίησε τα όπλα του που του είχαν χαρίσει οι Κύκλωπες. Ο Ουρανός και ο Όλυμπος ταράχτηκαν από τις βροντές του. Ο Δίας με τρομερή ορμή σκόρπιζε τους κεραυνούς και τις αστραπές προς όλες τις κατευθύνσεις. Από το στιβαρό του χέρι η φλόγα απλώθηκε παντού. Τεράστια πυρκαγιά ξέσπασε και καταβρόχθιζε λαίμαργα τα απέραντα δάση. Η φλόγα γιγαντωμένη έτρεχε από τη μια άκρη της γης στην άλλη. Η μεγάλη θερμοκρασία άρχισε να επηρεάζει και το υγρό στοιχείο. Έβραζαν τα νερά του καταγάλανου Ωκεανού και του απέραντου Πόντου. Τεράστιες ποσότητες νερού άρχισαν να εξατμίζονται και ν’ ανεβαίνουν προς τα πάνω. Εκεί ενώθηκαν με τους κατάμαυρους καπνούς που έβγαιναν από το άγριο κάψιμο των δασών.\nΗ πυρκαγιά έφτασε μέχρι το απέραντο Χάος, που μετά από ατέλειωτους αιώνες άρχισε ν’ αστράφτει και να φεγγοβολάει από τις πύρινες γλώσσες.\nΠάνω σε τούτη την κρίσιμη στιγμή, όταν μετά από δέκα χρόνια η μάχη άρχισε να κλίνει με το μέρος της παράταξής του, ο Δίας σκέφτηκε πάλι το χρησμό της Γης. Εκτός από τους Κύκλωπες, ο Κρόνος και τ’ αδέρφια του είχαν κλείσει στα Τάρταρα και τρεις άλλους φοβερούς γίγαντες, τους Εκατόγχειρες. Αμέσως έτρεξε στη σκοτεινή φυλακή τους. Η Κάμπη είχε ξυπνήσει και προσπάθησε να τον εμποδίσει. Αυτή τη φορά όμως ο Δίας χρησιμοποίησε τα νέα του όπλα. Κατακεραύνωσε την Κάμπη, που άρχισε να φλέγεται και να ουρλιάζει. Σε λίγο απέμεινε μόνο το καμένο κουφάρι της. Ο Δίας χρησιμοποιώντας τα μαγικά βότανα της γιαγιάς του έλυσε από τα δεσμά τους τον Κόττο, τον Αιγαίονα και τον Γύγη. Αυτοί ενθουσιασμένοι από την πράξη του του υποσχέθηκαν αιώνια πίστη.\nThis entry was posted on August 19, 2007 at 10:26 pm and filed under Mythology. You can follow any responses to this entry through the RSS feed.\tBoth comments and pings are currently closed.\nΤρωικός πόλεμος, μέρος 1ο »\n« Διάλλειμα… για διαφημίσεις!


Επαγγελματικά Δίκτυα Φωτισμού στην εποχή του IP. - Radio TV Link\nTechnical Library 09 Φεβρουαρίου 2019\nCarolin Schramm Paul Flemming\nΑρχικό Κείμενο: Paul Flemming - Μηχανικός (FH) & Επικεφαλής Projects ARRI System Group & Carolin Schramm – Μηχανικός (B.Eng), Μηχανικός Project & Ειδικός Δικτύων ARRI System Group\nΦωτογραφίες: Αρχείο ARRI\nΜετάφραση-Απόδοση στην Ελληνική Γλώσσα: Τεχνολογική Διαδικτυακή Πύλη radiotvlink.com & .gr\nΑυτό σημαίνει ότι οι απαιτήσεις των δικτύων για τον έλεγχο αλλάζουν σημαντικά λόγω του μεγαλύτερου αριθμού καναλιών που πρέπει να ελέγχονται. Προστίθεται σε τούτο και η εξέλιξη ως προς τις ροές εργασίας που βασίζονται στο IP, κάτι που αρχίζει να χρησιμοποιείται στα δίκτυα AV, όπως επίσης όλο και περισσότερο στα δίκτυα φωτισμού. Σχετική με αυτό είναι και η απαίτηση για όλο και μεγαλύτερη ευελιξία στις διαμορφώσεις (configurations) του δικτύου. Όσα ακολουθούν περιγράφουν τον τρόπο με τον οποίο μπορούν να καλυφθούν αυτές οι απαιτήσεις, καθώς και ποια είναι τα οφέλη και οι προκλήσεις.\nΟι μονάδες LED φωτισμού ως συσκευές πολλών καναλιών\nΟι μονάδες LED φωτισμού δεν αποτελούν λαμπτήρες πυρακτώσεως, με απλά νέες λάμπες. Με τις μονάδες LED φωτισμού πλήθος λειτουργιών μπορεί να χρησιμοποιηθεί, κάτι που θα επιτρέψει τη δυνατότητα αξιοποίησης νέας εφαρμογής και της βελτίωσης της ποιότητας στον τομέα του broadcasting, όπως θερμοκρασία χρώματος και ρύθμιση πράσινου/ματζέντα για ταίριασμα του λευκού φωτός στα monitors, ή σε προβολές (projections 5.600K), RGBW χρωμάτων για διακόσμηση, ή σχεδιασμό χρωμάτων, έλεγχο των ανεμιστήρων κ.ο.κ. Για τον έλεγχο αυτών των λειτουργιών απαιτούνται οκτώ έως δώδεκα DMX κανάλια ανά μονάδα φωτισμού. Ως εκ τούτου τα LED spotlights, ως συσκευές πολλών καναλιών, έχουν νέες απαιτήσεις ως προς τα δίκτυα φωτισμού και ελέγχου του φωτισμού. Σήμερα, ελάχιστα studios ελέγχονται μέσω δύο, ή λιγότερων DMX universes, με 512 κανάλια ανά universe για τον έλεγχο του φωτισμού. Τα περισσότερα studios απαιτούν τουλάχιστον τέσσερα DMX universes, εκ των οποίων τουλάχιστον δύο είναι διαθέσιμα παράλληλα στην οροφή. Αν προστεθούν LED modules στη διακόσμηση, τότε απαιτούνται άμεσα περισσότερα κανάλια. Φωτιστικά εφφέ, όπως κινούμενα φώτα δεν λαμβάνονται εδώ υπ’ όψιν.\nΤα λίγα τελευταία μέτρα ως DMX – Συνδυασμός IP και DMX\nΜε την εξέλιξη από τις μονάδες φωτισμού βολφραμίου (tungsten) που βασίζονται σε κεντρικά dimmers στις μονάδες LED φωτισμού και με τον σημαντικά μεγαλύτερο αριθμό απαιτούμενων καναλιών ελέγχου ανά μονάδα φωτισμού που σχετίζονται με αυτά, τα δίκτυα με μόνον ένα DMX universe και μόνον με 512 κανάλια ελέγχου είναι ιδιαιτέρως μικρά για τις περισσότερες studio εφαρμογές. Μία λύση γι’ αυτό είναι τα πρωτόκολλα φωτισμού που βασίζονται στο IP, τα οποία επιτρέπουν τη δρομολόγηση πολλαπλών DMX universes μεταξύ του panel ελέγχου του φωτισμού και της καμπίνας του δικτύου με τη χρήση ενός μόνον cat καλωδίου. Τα πρωτόκολλα, όπως sACN, Art-Net, ή τα αποκλειστικά formats κάποιων κατασκευαστών χρησιμοποιούνται εδώ ως ένα multicore. Ωστόσο, η απόδοση των πρωτόκολλων που βασίζονται στο IP προχωρούν περισσότερο από αυτά.\nΣτην καμπίνα του δικτύου του φωτισμού αυτά τα IP πρωτόκολλα μετατρέπονται σε κόμβους (nodes) για το DMX. Οι μονάδες φωτισμού ελέγχονται μέσω DMX. Το DMX, ως σήμα ελέγχου, πιθανόν να συνεχίσει να χρησιμοποιείται στα τελευταία λίγα μέτρα έως ότου να χρησιμοποιηθούν μονάδες φωτισμού που απαιτούν ένα, ή περισσότερα DMX universes (512 κανάλια) για τον έλεγχο. Η δυνατότητα δημιουργίας daisy-chain για το σήμα από τη μία μονάδα φωτισμού στην άλλη μονάδα φωτισμού, σε περίπτωση ενός συγκριτικά σταθερού σήματος με μικρή υποψία αστοχίας είναι πειστική εν συγκρίσει με ένα δίκτυο τοπολογίας σημείο-προς σημείο με ταχύτερη μετάδοση και δίχως τον περιορισμό των 512 καναλιών ανά καλώδιο με βάση το IP. Η μεταφορά στα τελευταία μέτρα ως DMX είναι σημαντική για έναν ακόμη λόγο: λόγω των συχνοτήτων του σήματος δεν είναι εφικτή η μετάδοση IP σημάτων μέσω θωρακισμένων αγωγών (shielded conductors), κάτι που είναι εφικτό με το DMX. Αυτό χρησιμοποιείται κυρίως για τηλεσκοπικές αναρτημένες μονάδες φωτισμού (telescopic lamp hangers). Τα πλεονεκτήματα είναι: τηλεσκοπική διαδικασία σε όλο το εύρος της κίνησης δίχως εκ νέου σύνδεση καλωδίων, καθώς και δίχως καλωδίωση των κρεμασμένων μονάδων φωτισμού, κάτι που οδηγεί σε μία καθαρή και τακτοποιημένη οροφή με μειωμένο κίνδυνο πυρκαγιάς.\nΗ ευελιξία των IP δικτύων\nΗ ζήτηση για ευέλικτη (ως προς την κατεύθυνση) PCR - Studio κατανομή έχει αυξηθεί σημαντικά τα τελευταία χρόνια. Η απαίτηση να ελέγχεται ένα studio από ένα άλλο PCR (production control room) όταν αυτό χρειάζεται, για τη λειτουργία διαφόρων studios ως PCRs, ή αν το επιτρέπει η σχεδίαση του σκηνικού, η προσωρινή συνένωση δύο studios σε ένα studio και ο έλεγχός τους από ένα PCR μπορεί να εξασφαλιστεί μόνον από τον συνδυασμό IP και DMX τεχνολογίας (Εικόνα 2).\nΕικόνα 2: Δίκτυο φωτισμού με 2 PCRs και 2 studios. Το δίκτυο χωρίζεται σε τέσσερις περιοχές (PCR 1, PCR 2, Studio 1, Studio 2) που συνδέονται η μία με την άλλη εξασφαλίζοντας εφεδρεία. Εντός των περιοχών του δικτύου επιπλέον εφεδρείες δημιουργούνται και ενσωματώνονται (διπλά switches, εφεδρικά τροφοδοτικά κ.α.). Αμφότερα studios είναι δυνατόν να ελεγχθούν διακριτά, ή ως ένα studio. Ανεπιθύμητος διασταυρούμενος (cross) έλεγχος ανακόπτεται από τα panels φωτισμού. (Πηγή: ARRI)\nΚαθώς το σήμα μεταξύ PCR (panel ελέγχου του φωτισμού - lighting control panel) και studio (ικρίωμα δικτύου -network rack) μεταφέρεται μέσω IP σημάτων για λόγους που αναλύσαμε πιο πάνω, όχι μόνον είναι εφικτή η χρήση IP μονάδων (components) όπως switches, αλλά και IP δικτυακών concepts, όπως για παράδειγμα:\n• VLANs (Εικονικά Τοπικά Δίκτυα - Virtual Local Area Networks) για τον διαχωρισμό των περιοχών του δικτύου στο δίκτυο του φωτισμού και openLAN, ή Studio 1 και Studio 2 με ταυτόχρονη πρόσβαση για τον διαχειριστή (administrator) κ.α.\n• Link redundancy (Εφεδρεία Σύνδεσης RlinkX) για την εφεδρική σύνδεση components μέσω διαφόρων καλωδίων.\n• Link aggregation (Συνάθροιση Συνδέσεων MultiLinkX) για τη συγκέντρωση του bandwidth των εφεδρικών συνδέσεων.\n• Quality of Service (Ποιότητα της Υπηρεσίας QoS) για τον καθορισμό προτεραιότητας της μεταφοράς των κρίσιμων χρονικά εφαρμογών, ή των IP πακέτων στο δίκτυο κ.α.\nΟι αυξημένες απαιτήσεις ως προς τα δίκτυα φωτισμού μπορούν να αντιμετωπιστούν επιλέγοντας την καταλληλότερη λύση δικτύου για την αντίστοιχη εφαρμογή. Ένα επιπλέον πλεονέκτημα της IP τεχνολογίας είναι ότι όλες οι μονάδες του δικτύου μπορούν να ελεγχθούν κεντρικά και να διαχειρίζονται έως και τις μεμονωμένες μονάδες φωτισμού. Οι κίνδυνοι που οφείλονται σε σφάλμα λειτουργίας λόγω του ελέγχου των μονάδων φωτισμού σε ένα μη-σωστό studio, ή στο patching τους σε ένα universe ώστε πλέον να καθίστανται μη προσβάσιμες, ή αόρατες από την επιλεγμένη κονσόλα πρέπει να μετριάζονται από το concept του δικτύου και του ελέγχου του φωτισμού, καθώς και από τα concepts της ροής εργασίας και της εκπαίδευσης. Αυτή η απαίτηση για ευελιξία στο δίκτυο φωτισμού είναι παρούσα ιδιαιτέρως στα studios λειτουργίας 24/7 (Εικόνα 1), ή στα studios με συχνές, έως και πολύ συχνές αλλαγές παραγωγής, όπως και η απαίτηση για κεντρική διαχείριση του δικτύου.\nΤα concepts Εφεδρείας και Back-up\nΣτο παρελθόν τα concepts περί back-up σε ένα δίκτυο φωτισμού συχνά παρείχαν ένα δεύτερο panel ελέγχου του φωτισμού και passive back-up components (αντικατάσταση components που έπρεπε να εγκατασταθούν αν αυτό απαιτούνταν). Με τη χρήση της IP τεχνολογίας είναι εφικτή και η εφαρμογή back-up στρατηγικών που προέρχονται από την τεχνολογία των δικτύων. Οι συσκευές μπορούν να διαμορφωθούν σε παράλληλη λειτουργία και στην περίπτωση σφάλματος η δρομολόγηση του σήματος μπορεί να ρυθμιστεί αυτοματοποιημένα, ή ημι-αυτοματοποιημένα. Οι μεμονωμένες τοποθεσίες του δικτύου μπορούν να καλωδιωθούν εφεδρικά και να εξασφαλιστούν μεταξύ τους. Αν η σύνδεση μεταξύ PCR 1 και Studio 1 αποτύχει τα πακέτα δεδομένων αυτομάτως θα τρέξουν στη σύνδεση PCR 1 – PCR 2 – Studio 1. Τα κεντρικά components, όπως switches, είναι εξοπλισμένα με ένα δεύτερο τροφοδοτικό. Αν κάποιο node δεν λειτουργεί τότε τα DMX splitters αυτομάτως θα αλλάξουν (switch) σε παράλληλο node, όπως η πηγή του σήματος (Εικόνα 3).\nΕικόνα 3: Δίκτυο φωτισμού με τις ακόλουθες εφεδρείες (Πηγή: ARRI): - Εφεδρική (Redundant) σύνδεση μεταξύ PCR και studio - Εφεδρικό panel ελέγχου του φωτισμού - Εφεδρική δράση (execution) των DMX nodes - Αυτοματοποιημένη αλλαγή των εισόδων του DMX splitter σε περίπτωση αστοχίας της DMX γραμμής - Ενσωμάτωση άλλου PCR, προστασία στην περίπτωση αστοχίας του PCR.\nΜέσω του ελέγχου της κατάστασης όλων των components του δικτύου πριν την έναρξη της μετάδοσης είναι δυνατόν να προβλεφθούν, για παράδειγμα, τυχόν διαταραχές των spotlight που οφείλονται σε υπερθέρμανση. Η αστοχία ενός component και η αντικατάσταση του από ένα εφεδρικό component μπορεί να καταγραφεί (logged) και να αναφερθεί.\nΗ ενσωμάτωση της IP τεχνολογίας σε επαγγελματικές λύσεις φωτισμού παρέχει:\n• Περισσότερο ευέλικτα δίκτυα φωτισμού:\nΓια παράδειγμα ρυθμίσεις περί κατανομής Studio – PCR ή διανομή στο DMX universe\n• Κεντρική Διαχείριση:\nΤο δίκτυο φωτισμού μπορεί να παρακολουθείται και ενδεχομένως να διαμορφώνεται -αν αυτό κρίνεται απαραίτητο- από οπουδήποτε εντός του δικτύου μέσω ενός Η/Υ. Ένα σφάλμα στο Studio 1 μπορεί να αναλυθεί και να αντιμετωπισθεί από το PCR 5, ή το Studio 6.\n• Δίκτυα Υψηλής Απόδοσης:\nΔιάφορα universes είναι δυνατό να μεταδοθούν, με τα δεδομένα service των components του δικτύου να μεταδίδονται παράλληλα μέσω του ίδιου δικτύου.\n• Απλές επιλογές επέκτασης:\nΤα περισσότερα universes είναι δυνατό να εκσυγχρονιστούν, για παράδειγμα με την αναβάθμιση του panel φωτισμού και/ή των επιπλέον nodes.\nΣυμπερασματικά, αυτό σημαίνει ότι τα δίκτυα φωτισμού που βασίζονται στο IP προσφέρουν ένα ευρύ φάσμα επιλογών προς αντιμετώπιση των αυξανόμενων αναγκών της βιομηχανίας μας ως προς το κόστος, τη ροή εργασίας και την ευελιξία.\nΗ Τεχνολογική Διαδικτυακή Πύλη μας ευχαριστεί θερμά την ARRI και την CALPRO για την παραχώρηση δικαιώματος μετάφρασης-απόδοσης στην Ελληνική Γλώσσα ενός τόσο σημαντικού άρθρου που ενδιαφέρει τόσο την Τηλεοπτική, όσο και την Κινηματογραφική Βιομηχανία.\nΠληροφορίες: www.arri.com & CALPRO *


4 γυναίκες που έγραψαν ιστορία στον τομέα της τεχνολογίας | Γυναίκες στη θέση τους | Ladylike.gr\n4 γυναίκες που έγραψαν ιστορία στον τομέα της τεχνολογίας\nΜΑΡΙΛΕΛΛΑ ΑΝΤΩΝΟΠΟΥΛΟΥ ΣΕΠΤΕΜΒΡΙΟΥ 15 2017\nΗ τεχνολογία, γένος και επίτευγμα θηλυκού. 4 δημοσιογράφοι του Ladylike γράφουν για τα εμβληματικά γυναικεία "πρακτικά μυαλά" που θαυμάζουν.\n'Εγραψαν κώδικες, συνέδραμαν και επισφράγισαν κοσμοϊστορικές εφευρέσεις, έθεσαν τα θεμέλια της τεχνολογικής εξέλιξης, έστειλαν τον άνθρωπο στο φεγγάρι. Κίνησαν τη γνώση, την έκαναν δύναμή τους σε εποχές που το φύλο τους αντιμετωπιζόταν χωρίς καμία περιστροφή ως "αδύναμο", ενέπνευσαν και εμπνέουν τους επιστημονικούς απογόνους τους. Έγιναν γυναίκες καριέρας σε μια εποχή που ο όρος αυτός ήταν ακόμα "αδόκιμος". Η θέση της γυναίκας στην κοινωνία της τεχνολογίας αμφισβητήθηκε για καιρό. Κάποιες έπρεπε να διεκδικήσουν διπλά και τριπλά όσα οι άντρες συνάδελφοί τους είχαν εκ προοιμίου ως δεδομένα.\nΣήμερα όλα είναι πια διαφορετικά, χάρη σ' εκείνες και σε πολλές ακόμα συναδέλφους τους. Αλλά έχουμε δρόμο ακόμα, τίποτα δεν έχει τελειώσει. Στην ετήσια λίστα του περιοδικού Forbes με τις πιο επιδραστικές γυναίκες που δραστηριοποιούνται στο χώρο της τεχνολογίας οι 6 από τις 20 πρώτες θέσεις ανήκουν σε θηλυκά. H Sheryl Sanberg (COO του Facebook), η Angela Merkel, η Susan Wojcicki (CEO του YouTube), η Meg Whitman (CEO της HP), η Ginni Rometty (CEO της IBM), η Angela Ahrendts ( Senior VP της Apple) και η Safra Catz (Co-CEO της Oracle) είναι οι πιο επιδραστικές γυναίκες στην Τεχνολογία αυτή τη στιγμή. Τόσο εκείνες όσο και οι προκάτοχοί τους, οι γυναίκες που στον 20ο αιώνα δραστηριοποιήθηκαν κυρίως σ' έναν από τους πιο δύσβατους τεχνολογικούς τομείς, όπως είναι αυτός της Αεροναυτικής και του Διαστήματος και αποτελούν πηγή έμπνευσης και πρότυπο για όλα εκείνα τα κορίτσια που νιώθουν πως η τεχνολογία, η πληροφορική και οι θετικές επιστήμες είναι το πεδίο τους, αυτό στο οποίο έχουν έφεση. Και να το αντιμετωπίζουν χωρίς ίχνος ανασφάλειας. Το Athens Tech College, το πρώτο εκπαιδευτικό ίδρυμα στην Ελλάδα προσανατολισμένο σε σπουδές πληροφορικής και τεχνολογίας σε σχετικό του άρθρο επισημαίνει την ανάγκη να αρθεί κάθε εμπόδιο εισόδου των γυναικών σ' αυτόν τον ανδροκρατούμενο κλάδο. Κι αυτή είναι μία προσέγγιση που στηρίζουμε με όλο μας το είναι.\nΑλλά ας θυμηθούμε από ποιες ξεκίνησαν όλα:\nΗ Δέσποινα Δημά για την Margaret Hamilton\n'Ένα μικρό βήμα για έναν άνθρωπο, ένα μεγάλο βήμα για την ανθρωπότητα''. Με κομμένη την ανάσα παρακολουθούν τον Neil Armstrong να πατά στη Σελήνη στις 20 Ιουλίου του 1969. ''Θεέ μου, δούλεψε. Ήμουν τόσο χαρούμενη. Αλλά ήμουν πιο χαρούμενη για αυτό που λειτούργησε, από το γεγονός ότι προσγειωθήκαμε''. Η Margaret Hamilton ήταν τότε 33 ετών. Μηχανικός λογισμικού. Ο άνθρωπος στο οποίο οφείλουμε την ομαλή προσελήνωση και την επιστροφή του Apollo 11. Ο άνθρωπος δεν θα είχε πάει στο φεγγάρι, αν δεν ήταν αυτή η γυναίκα. Η πρώτη μηχανικός λογισμικού της NASA ανέπτυξε τα συστήματα πλοήγησης των αποστολών του προγράμματος Apollo τις δεκαετίες 1960 και 1970. Μία γυναίκα που διέπρεψε γιατί είχε πείσμα και όραμα. Άλλαξε τον κόσμο και μας έκανε να καταλάβουμε πως δεν υπάρχουν αντρικά και γυναικεία επαγγέλματα, πάρα μόνο μυαλό και γνώση. Μία γυναίκα που διαδραμάτισε κρίσιμο ρόλο σε όλη την ιστορία του αμερικανικού διαστημικού προγράμματος και η συμβολή τους παρέμεινε άγνωστη ή υποτιμημένη. Την ευχαριστούμε.\nΗ Μάριον Παλιούρα για τη Valerie L.Thomas\nΗ Valerie μαγεύτηκε όταν σαν κοριτσάκι είδε το εσωτερικό μιας τηλεόρασης και αποφάσισε ότι η επιστήμη είναι ο κλάδος με τον οποίο θέλει να ασχοληθεί. Ο πατέρας της δεν στήριξε ποτέ το όνειρό της και δεν της έδειχνε τίποτα γύρω από τα ηλεκτρονικά στα οποία είχε και ο ίδιος έφεση. Στο σχολείο θηλέων που πήγαινε επίσης, το περιβάλλον την αποθάρρυνε από το να μελετήσει περαιτέρω το αντικείμενο που την ενδιέφερε, το οποίο ως τότε ήταν για τους "άντρες". Σε έναν κόσμο που τα πάντα φώναζαν "δε θα το κάνεις", η Valerie Thomas θριάμβευσε στη Φυσική και τα Μαθηματικά στο Πανεπιστήμιο και μόλις πήρε το πτυχίο της έπιασε δουλειά στη ΝASA, όπου και έλαβε δίπλωμα ευρεσιτεχνίας για τον ψευδή πομπό που εφηύρε. Γυναίκες σαν την Valerie, μου θυμίζουν πάντα ότι κανείς δε μπορεί να σου πει τι είσαι ικανή να κάνεις, γιατί όποιες κι αν είναι οι συνθήκες, αν εσύ θέλεις, τότε σίγουρα μπορείς να πετύχεις ό,τι κι αν βάλεις στο κεφάλι σου.\nΗ Νάνσυ Κωστακοπούλου για την Katherine Johnson\nΌταν η 99χρονη Katherine Johnson ανέβηκε στη σκηνή του Dolby Theatre για να παραδώσει το βραβείο για το ''Καλύτερο Ντοκιμαντέρ'' μαζί με τις πρωταγωνίστριες της ταινίας ''Hidden Figures'' όλοι σηκώθηκαν όρθιοι και της χάρισαν το πιο θερμό τους χειροκρότημα. Δύο χρόνια νωρίτερα, στα 97 της δεχόταν το 'Προεδρικό Μετάλλιο της Ελευθερίας' από τον Barack Obama και κάπως έτσι μάθαμε ότι αυτή η επιστήμονας έπαιξε φοβερά σημαντικό ρόλο σε κάθε αποστολή της NASA, από τον υπολογισμό της τροχιάς της πτήσης του Alan Shepard (του πρώτου Αμερικάνουν που ταξίδεψε στο διάστημα) μέχρι τον υπολογισμό της τροχιάς της πτήσης του Apollo 11 το 1969 και του Apollo 13 το 1970. Μάλιστα ήταν εκείνη που με τη συνεισφορά της βοήθησε να επιστρέψουν ασφαλείς οι αστροναύτες του Apollo 13, τέσσερις μέρες μετά την απογείωση. Όταν η NASA άρχισε να κάνει τους μαθηματικούς υπολογισμούς για τις τροχιές των πυραύλων και των δορυφόρων, η Katherine τσέκαρε όλες τις πράξεις ώστε να είναι σίγουροι ότι όλα είναι σωστά. Ναι, ήταν genius και μπορούσε να βγάλει λάθος τον υπολογιστή.\nΜαζί με τις Dorothy Vaughn και Mary Jackson, υπηρέτησαν την NASA και ήταν οι αφανείς ήρωες της αποστολής του John Glanne, που το 1962 έγραψε ιστορία κάνοντας για πρώτη φορά το γύρο της Γης. Η Katherine εργάστηκε σκληρά σε μια καθαρά σεξιστική και ρατσιστική εποχή, όπου οι γυναίκες δεν είχαν θέση σε ''αντρικές'' δουλειές και οι μαύροι έπρεπε να πηγαίνουν σε διαφορετικές τουαλέτες από τους λευκούς. Τι και αν ήταν μια από τις καλύτερες μαθηματικούς και φυσικούς εκεί μέσα; Αυτό τότε δεν είχε σημασία γιατί ήταν μια μαύρη γυναίκα. Βλέποντας, λοιπόν, την ταινία ''Hidden Figures'', η οποία αφηγείται την ιστορία αυτών των γυναικών δεν γίνεται να μην νιώσεις περήφανη για την Katherine, την Dorothy και την Mary και για κάθε γυναίκα, που ακόμα και σήμερα, αποδεικνύει τα αυτονόητα. Ότι οι θετικές επιστήμες δεν είναι αντρική δουλειά, είναι απλά μια δουλειά, την οποία μπορείς να κάνει ο οποιοσδήποτε έχει το ταλέντο σε αυτές.\nΗ Μαριλέλλα Αντωνοπούλου για την Annie Easley\nΤα παιδιά των Αφροαμερικανών μορφώνονταν ξεχωριστά και σίγουρα με λιγότερο ζήλο από εκείνα των Λευκών. Στα πολλά, τα δύσκολα, τα παλιά τα χρόνια του καθ' όλα νόμιμου φυλετικού διαχωρισμού το να είσαι μία μικρή μαύρη που "παίρνει" τα γράμματα δεν ήταν κάτι που έκανε τη ζωή σου ευκολότερη. Ίσα ίσα. Για να καταλάβεις, αν ήσουν Αφροαμερικανός την εποχή που η Annie Easley πάλευε με τα θηρία ως η λαμπρή εξαίρεση μιας ολόκληρης γενιάς- ήταν βλέπεις, απόφοιτη μαθηματικός- , έπρεπε να πληρώσεις φόρο και να περάσεις ένα πανδύσκολο τεστ γραμματικής ώστε να έχεις δικαίωμα ψήφου. Αλλά η Annie έμαθε από τη μητέρα της να μην τα παρατάει ποτέ. "Μπορείς να γίνεις ό,τι θες, αλλά θα πρέπει να δουλέψεις σκληρά γι' αυτό" ήταν πολύ συνοπτικά αυτό που έμαθε από εκείνη ως λόγια και ως πράξη. Το 1955, σε ηλικία 22 ετών η Annie Easley από την Alabama διάβασε σε μια τοπική εφημερίδα την ιστορία ενός κοριτσιού και της δίδυμης αδερφής της, οι οποίες δούλευαν στην NASA σαν "υπολογιστές".\nΤην επόμενη κιόλας μέρα, έκανε αίτηση στον αστρονομικό κολοσσό και 2 εβδομάδες αργότερα δούλευε εκεί σε πόστο μηχανικού υπολογιστών και μαθηματικού, η 1 από τους μόλις 4 Αφρομερικανούς σε σύνολο 2.500 εργαζομένων. Η Annie Easley έχει μείνει στην ιστορία της τεχνολογίας ως η επικεφαλής της επιστημονικής ομάδας που ανέπτυξε το λογισμικό για τον πύραυλο Κένταυρο, ενώ παράλληλα έθεσε τις βάσεις για την ανάπτυξη και την εφαρμογή εναλλακτικών τεχνολογιών ενέργειας, όπως είναι τα ηλεκτρικά οχήματα. Μα πάνω απ' όλα είναι μία γυναίκα που πάλεψε με τα θηρία σε μια εποχή που τίποτα δεν ήταν εύκολο, αυτονόητο, στρωμένο για εκείνη. Όλα ήταν θέμα φύλου και φυλής, κι εκείνη "υστερούσε" αμφότερα. Αν υπάρχουν ακόμα σήμερα κάποιοι που εντελώς ανυπόστατα και παράλογα ισχυρίζονται πως οι γυναίκες δεν τα καταφέρνουν με άνεση στην τεχνολογία, τότε φαντάσου τότε. Κι αυτό ακριβώς κάνει τη φιγούρα της Annie Easley να φαντάζει στα μάτια μου ηρωική.


You Pay Your Crisis: 19 Μαρ 2011\nΤο μυστικό της φοροδιαφυγής στην Ελλάδα\nΑναρτήθηκε από You Pay Your Crisis στις 11:48 μ.μ. 2 σχόλια: Σύνδεσμοι σε αυτήν την ανάρτηση\nΠΗΓΗ: Ελευθεροτυπία*ΣΥΝΕΝΤΕΥΞΗ στον ΜΩΥΣΗ ΛΙΤΣΗ\nΟι Ελληνες έχουν το δικαίωμα να μάθουν, λέει ο επικεφαλής της Επιτροπής για την Κατάργηση του Χρέους του Τρίτου Κόσμου\nΑναρτήθηκε από You Pay Your Crisis στις 9:54 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΑΡΘΡΑ / Λίτσης Μ., ΑΡΘΡΑ / Τουσέν Ε., ΕΛΕ\nΑναρτήθηκε από You Pay Your Crisis στις 6:52 μ.μ. 3 σχόλια: Σύνδεσμοι σε αυτήν την ανάρτηση\nΟύτε παραδινόμαστε ούτε φεύγουμε, του Νίκου Κοτζιά\nΟ κόσμος βρίσκεται σε αλλαγή. Η ΕΕ είναι αναγκασμένη να προσαρμοστεί σε αυτές τις αλλαγές. Σε αντίθεση με ότι πίστευε πριν δέκα χρόνια δεν είναι αυτή που θα καθορίσει το παγκόσμιο γίγνεσθαι. Δεν είναι αυτή η ανερχόμενη δύναμη και το «λαμπρό παράδειγμα». Οι ΗΠΑ εξακολουθούν να είναι κατά πολύ ισχυρότερες από την ΕΕ και οι αναδυόμενες δυνάμεις, όπως είναι η Κίνα και η Ινδία, δείχνουν να έχουν περισσότερες προοπτικές. Αυτό, φαίνεται να μην το αντιλαμβάνεται με επάρκεια η Γερμανία. Η Γερμανία της Μέρκελ κάνει ασκήσεις ισχύος στο εσωτερικό της ΕΕ με έναν τρόπο που δείχνει να αγνοεί ότι εκείνη έχει την μέγιστη ανάγκη της ΕΕ στο νέο παγκόσμιο περιβάλλον.\nΟύτε παραδινόμαστε ούτε φεύγουμε, του Νίκου Κοτζιά...


Γενικά: Η Σελήνη στον Καρκίνο σηματοδοτεί μια αναπροσαρμογή σε περιουσιακά ή οικογενειακά θέματα, Επιπλέον, μπορεί να σου φέρει ανεπιθύμητους ή «σκοτεινούς» μουσαφίρηδες κι αν σου\nκτυπήσει κάποιος/α άγνωστος/η την πόρτα, μην ανοίξεις! Από την άλλη πλευρά θα έχεις την ευκαιρία να απαλλαγείς από οτιδήποτε δεν σου κάνει πια, ανανεώνοντας τον χώρο σου. Παράλληλα, με τον Ήλιο στον 11ο ηλιακό οίκο σου να σου φέρνει κακές παρέες, η ημέρα δεν προσφέρεται για να ενταχθείς σε μια ομάδα, ενώ μπορεί να μάθεις κάτι δυσάρεστο για έναν φίλο ή μια φίλη. Μπορεί ακόμη να ξεκόψεις οριστικά με κάποιον/α.\nΓενικά: Με την Σελήνη στον Καρκίνο είναι πιθανό να σε παρακολουθήσει κάποιος/α με κακό σκοπό, ενώ δεν αποκλείεται να γίνεις μάρτυρας ενός δυσάρεστου σκηνικού ή να λάβεις μια άσχημη είδηση. Επιπλέον, κάτι άσχημο συμβαίνει στο συγγενικό σου περιβάλλον. Από την άλλη πλευρά όμως, ασκώντας το ερευνητικό σου δαιμόνιο, θα φτάσεις σε κρυμμένες αλήθειες. Παράλληλα με τον Ήλιο στον 10ο ηλιακό οίκο σου, εκείνο που πρέπει να θυμάσαι είναι το ότι όλα εξαρτώνται από τις καλές ή όχι διασυνδέσεις σου με κρυφά κέντρα εξουσίας, αφού αυτές θα κρίνουν το αν θα θριαμβεύσεις ή θα καταποντιστείς!\nΓενικά: Η Σελήνη στον Καρκίνο σου ζητά να μην «πας γυρεύοντας» στα οικονομικά σου, αφού το «όλα ή τίποτα» μάλλον θα καταλήξει στο… δεύτερο! Επιπλέον, πρόσεξε μήπως ήδη κάποιος/α σου παίζει παιχνίδια με σκοπό να σε κατευθύνει εκεί που θέλει, ίσως όμως κι εσύ μπεις στον πειρασμό να εκμεταλλευτείς κάποιες «άκρες» που έχεις στην νύχτα ή την παρανομία, για να επωφεληθείς σε βάρος άλλων. Παράλληλα, ο Ήλιος στον 9ο ηλιακό οίκο σου σηματοδοτεί το κλείσιμο μιας νομικής υπόθεσης, όπως κι αν γίνει αυτό, ενώ στα ταξίδια και τις μετακινήσεις σου, καλό είναι να αποφύγεις το άγνωστο.\nΓενικά: Με την Σελήνη στο ζώδιό σου να «βουτάει στα βαθιά» καλείσαι να απαλλαγείς από τα πάθη, τις εμμονές σου αλλά και τις όποιες αυτοκαταστροφικές σου τάσεις, πριν σε «καταπιούν». Επιπλέον όμως θα έχεις να αντιμετωπίσεις και «τοξικές» καταστάσεις στο άμεσο περιβάλλον σου, οπότε το «στοίχημά» σου είναι διπλό. Παράλληλα, με τον Ήλιο στον 8ο ηλιακό οίκο σου ενδέχεται να «πέσεις πάνω» σε οικονομικά εγκλήματα αλλά αν δεν έχεις τον τρόπο ή τα μέσα για να τιμωρηθεί ο/η ένοχος, το καλύτερο που έχεις να κάνεις είναι να κάνεις πως δεν είδες και δεν άκουσες!\nΓενικά: Η Σελήνη στον Καρκίνο σε θέλει πιο υποψιασμένο, αφού φαίνεται πως γίνονται αρκετά πράγματα πίσω από την πλάτη σου, ίσως μάλιστα να σε «θάβουν» εν απουσία σου. Επιπλέον, πρόσεξε το τι τρως και πίνεις, αφού μπορεί να σου σερβίρουν ληγμένα ή αλλοιωμένα προϊόντα, ενώ αν κάνεις κάποιες εξετάσεις το πιθανότερο είναι να πάρεις ανησυχητικά μαντάτα. Παράλληλα, ο Ήλιος στον 7ο ηλιακό οίκο σου φέρνει καταλυτικές εξελίξεις στις σχέσεις και τις συνεργασίες σου, είτε διακόπτοντας οριστικά μια από αυτές, είτε ξεκινώντας κάποια, που θα σε «σημαδέψει» στην πορεία.\nΓενικά: Η Σελήνη στον Καρκίνο σε θέλει πιο καχύποπτος/η απέναντι σε «όψιμες» φιλίες και συλλογικές προσπάθειες… αγνώστου προελεύσεως, αφού οι προθέσεις κάποιων υπαγορεύονται από την ζήλεια ή τον φθόνο, ενώ σε άλλες περιπτώσεις πρόκειται για «σκοτεινά» άτομα. Επιπλέον είναι πιθανό να διακοπεί οριστικά μια τρέχουσα φιλία σου για λόγους «ανωτέρας βίας». Παράλληλα, με τον Ήλιο στον 6ο ηλιακό οίκο σου να επιζητά την κάθαρση σε κάθε πεδίο της ζωής σου σε περιμένουν αρκετές «εκκαθαριστικές» εργασίες, κόντρα στην βρωμιά που υπάρχει στην δουλειά σου αλλά και μέσα σου.\nΓενικά: Η Σελήνη στον Καρκίνο σε φέρνει σε επαφή με άτομα που έχουν τις δικές τους σκοπιμότητες και θα προσπαθήσουν να σε φέρουν «στα νερά τους» με κάθε τρόπο, θεμιτό ή αθέμιτο. Ίσως μάλιστα να στηθεί μια πλεκτάνη σε βάρος ενός δικού σου ανθρώπου, που αποτελεί εμπόδιο. Επιπλέον, μπορεί να συμβεί κάτι δυσάρεστο, που σηματοδοτεί το κλείσιμο ενός κύκλου στην καριέρα σου. Παράλληλα, ο Ήλιος στον 5ο ηλιακό οίκο σου σε ρίχνει στα βαθιά στα προσωπικά σου, πέρα όμως από τα πάθη που δεν ελέγχεις, πρόσεξε μήπως μπλέξεις με άτομα που δεν έχουν και τις πιο αγαθές προθέσεις.\nΓενικά: Με την Σελήνη στον Καρκίνο ενδέχεται να δεις ή να μάθεις κάτι δυσάρεστο, ενώ μπορεί να σου ζητηθούν κάποιες πληροφορίες που –σωστά- υποψιάζεσαι ότι δεν θα χρησιμοποιηθούν για… καλό σκοπό! Από την άλλη πλευρά βέβαια, θα έχεις την ευκαιρία να εντρυφήσεις σε γνώσεις και πληροφορίες «για λίγους», κάτι που θα σε φέρει σίγουρα σε πλεονεκτική θέση. Επιπλέον, ένας συγγενή σου φαίνεται να …την έχει άσχημα! Παράλληλα, ο ο Ήλιος στον 4ο ηλιακό οίκο σου σηματοδοτεί το πέρασμα σε μια νέα φάση σε οικογενειακά και περιουσιακά ζητήματα, κάτι όμως που πιθανότατα θα γίνει με στενόχωρο τρόπο.\nΓενικά: Η Σελήνη στον Καρκίνο φέρνει τετελεσμένα στα οικονομικά σου, πρόσεξε όμως μήπως «μπλέξεις» και με άτομα ή κύκλους που δεν δίνουν ποτέ κάτι χωρίς να πάρουν κάποιο «βαρύ» αντάλλαγμα. Κι αν το ζητούμενο είναι να κάνεις μια νέα αρχή, σκέψου και το ενδεχόμενο να αφήσεις οριστικά πίσω σου ένα οικονομικό μοντέλο που σε κάνει δέσμιο/α συμφερόντων και μηχανισμών. Παράλληλα, με τον Ήλιο στον 3ο ηλιακό οίκο σου να κινείται «underground», η ημέρα δεν προσφέρεται για μετακινήσεις, αντίθετα όμως, θα μάθεις πολλά και… κομβικά αν ακολουθήσεις το πνευματικό μονοπάτι σου\nΓενικά: Η Σελήνη στον Καρκίνο σε φέρνει σε επαφή με άτομα που μάλλον θέλουν να σε ελέγξουν με «τυράκι» το χρήμα και σίγουρα το χειρότερο που μπορείς να κάνεις είναι το να ενδώσεις, αφού όπως θα διαπιστώσεις αργότερα, δεν θα σου είναι καθόλου εύκολο να απεμπλακείς. Ίσως όμως να σημάνει και κάποιες συνειδητοποιήσεις, που σταδιακά θα σε κάνουν… άλλον άνθρωπο! Παράλληλα, με τον Ήλιο στον 2ο ηλιακό οίκο σου να ορίζει μια κρίσιμη καμπή για τα οικονομικά σου, αν στριμωχτείς μην μπεις καν στην διαδικασία να «σωθείς» μέσα από συναλλαγές με άτομα ή κυκλώματα της «παραοικονομίας»\nΓενικά: Η Σελήνη στον Καρκίνο μπορεί να φέρει εκμυστηρεύσεις στην δουλειά σου αλλά και μπλοκάρει λειτουργίες, ενώ δεν αποκλείεται να πέσεις θύμα μιας συνωμοσίας από ένα πρόσωπο που σε εκδικείται. Από την άλλη πλευρά βέβαια θα έχεις την ευκαιρία να καταλάβεις την θέση κάποιου/ας που την… έχασε! Δώσε βάση πάντως και στα «μηνύματα» που σου στέλνει το σώμα σου. Παράλληλα, ο Ήλιος στο ζώδιό σου, φέρνει υπαρξιακές αναζητήσεις και μάλλον μηδενιστικές τάσεις, με αφορμή ίσως κάποιες εξελίξεις που ευχάριστες δεν τις λες. Το ζητούμενο ωστόσο είναι να «φύγεις προς τα εμπρός» κι όχι να «κολλήσεις».\nΓενικά: Η Σελήνη στον Καρκίνο σε κάνει πολύ πιο επιρρεπή σε πάθη, ενδέχεται όμως να σου αποκαλυφθεί και κάτι για ένα αγαπημένο σου πρόσωπο που δεν θα σου αρέσει καθόλου. Από την άλλη πλευρά βέβαια μπορεί να γίνει ένα «κλικ», που θα απελευθερώσει την δημιουργικότητά σου, έστω κι αν αυτή «χρωματιστεί» αρχικά από «βαριές» υπαρξιακές αναζητήσεις. Παράλληλα, ο Ήλιος στον 12ο ηλιακό οίκο σου σε καλεί να τσεκάρεις τα παρασκήνια αλλά και την υγεία σου, αφού κάτι ή κάποιος/α «δουλεύει» κρυφά σε βάρος σου κι αν δεν το ανακαλύψεις έγκαιρα μπορεί να γίνει η «ζημιά».


Σε Εικόνες: Στιγμιότυπα από το Μουσείο του Λούβρου στο Παρίσι - BlazeTrip\nHomepage / el / France / Σε Εικόνες: Στιγμιότυπα από το Μουσείο του Λούβρου στο Παρίσι\nΈνα από τα μεγαλύτερα προβλήματα που οι άνθρωποι έχουν την τάση να αντιμετωπίζουν όταν επισκέπτονται το γιγάντιο και εξαιρετικά πλούσια Μουσείο του Λούβρου στο Παρίσι; Υπάρχει απλά πάρα πολύ για να δούμε. Το μυαλό σας δεν είναι δυνατόν να λάβει όλα μέσα, έτσι έχουμε κάνει κάποια από τη σκληρή δουλειά για σας, επιλέγοντας κάποια από τους θησαυρούς της συλλογής και σας δίνει την ευκαιρία να εξοικειωθείτε με αυτά πριν από την επίσκεψή σας. Ρίξτε μια γκαλερί μας για την έμπνευση, και να θυμάστε, αφού εκεί δεν θα πρέπει να προσπαθήσετε να κάνετε και να δείτε τα πάντα!\nΣτη φωτογραφία εδώ:\nΗ άποψη της δραματικής, σαρωτικές πλατεία στην οποία βρίσκεται πρόσοψη του Λούβρου δείχνει μια έντονη αντιπαράθεση μεταξύ της κλασικής και μοντέρνας αρχιτεκτονικής. Το υπάρχον Αναγέννηση εποχής παλάτι, που ολοκληρώθηκε τον 17ο αιώνα από τον Louis XV, υπηρέτησε ως η έδρα της Γαλλικής δικαιωμάτων μέχρι το Louis XVI χτίστηκε Βερσαλλιών.\nΗ γυάλινη πυραμίδα που χρησιμεύει τώρα ως είσοδος του Λούβρου σχεδιάστηκε από τους Κινέζους αρχιτέκτονα Ieoh Ming Pei και εγκαινιάστηκε το 1989. Το / 72 δομή υάλου ft 22 μετρητής αποτελείται από 800 ξεχωριστά κομμάτια γυαλιού, συναρμολογούνται πάνω από μια δομή αλουμινίου βάρους 95 τόνων.\nΜια πιο προσεκτική ματιά στο Γυαλί Πυραμίδα\nΑυτή η λεπτομέρεια του γυάλινη πυραμίδα στο Λούβρο δείχνει την περίπλοκη υπερκάλυψη των επιμέρους τρίγωνα του γυαλιού πάνω από ένα βαρύ δομή αλουμινίου. Η πυραμίδα μπορεί να έχει πολλά δυσφημιστές, αλλά δεν μπορούμε να αρνηθούμε ότι πλαισιώνει το πρώην παλάτι του 17ου αιώνα με έναν εκπληκτικό τρόπο.\nΝτα Βίντσι La Gioconda (Μόνα Λίζα)\nΣτις αρχές του 15ου αιώνα, Ιταλός ζωγράφος Λεονάρντο ντα Βίντσι ξεσηκώσει την τέχνη της προσωπογραφίας και βοήθησε κλητήρα στην ιταλική Αναγέννηση με το «La Gioconda», ένα έργο πολύ καλύτερα γνωστό σήμερα ως «Μόνα Λίζα» και τώρα ένας από το μουσείο του Λούβρου πιο πολυπόθητο εκμεταλλεύσεις. Αμέτρητοι τουρίστες έρχονται στο απέραντο μουσείο απλά για να γιορτάσουν τα μάτια τους σε αυτό.\nΩστόσο, η ζωγραφική, η οποία είναι πραγματικά πολύ μικρό και προστατεύονται πίσω από βαρύ γυαλί, μπορεί να είναι δύσκολο να πάρει κοντά λόγω των μεγάλων πλήθη. Προσπαθήστε να φτάσουν στο Λούβρο σε μια εργάσιμη μέρα ή νωρίς το πρωί για μια καλύτερη ευκαιρία να πάρει μια στενή ματιά στην κυρία με το μυστηριώδες μισό χαμόγελο.\nΑφροδίτη της Μήλου (Αφροδίτης)\nΤο 1820, ένα γλυπτό του Grecian θεά Αφροδίτη ανασκάφηκε στο νησί της Μήλου στην Ελλάδα. Χρονολογείται γύρω στο 100 π.Χ. και ευρύτερα γνωστή ως η Αφροδίτη της Μήλου (σε σχέση με το ρωμαϊκό όνομα για την θεά του έρωτα), το άγαλμα τώρα προσεκτικά διατηρημένα στο Μουσείο του Λούβρου στο Παρίσι, όπου εκατομμύρια επισκέπτες συρρέουν για να δουν την αρμονική του μορφές.\nΗ Νίκη της Σαμοθράκης (Αρχαία Ελλάδα)\nΧρονολογείται γύρω στο 190-220 π.Χ., η Νίκη της Σαμοθράκης δείχνει ένα θηλυκό figure– την ελληνική θεά της Νίκης (Nike) – στέκεται πάνω σε μια βάση που μοιάζει με πλοίο. Η μαζική γλυπτική, εμφανίζονται μόνιμα στο μουσείο του Λούβρου στο Παρίσι, στέκεται πάνω από 18 πόδια υψηλό. Είναι κατασκευασμένο από ένα βαρύ κομμάτι παριανό μάρμαρο και ανασκάφηκε το 1863. Το ενδιαφέρον είναι ότι το κεφάλι δεν βρέθηκε ποτέ.\nΈνα από τα σημαντικότερα έργα του γαλλικού ρομαντισμού στη ζωγραφική είναι Eugene Delacroix της La Liberté Guidant le peuple (η ελευθερία οδηγεί το λαό), η οποία ήταν ζωγραφισμένη κατά τη διάρκεια της Γαλλικής Επανάστασης του 1830 ως πολιτική αφίσα. Στεγάζεται στο μουσείο του Λούβρου στο Παρίσι, είναι στη συνέχεια αναφέρεται ως η πρώτη μεγάλη πολιτική έργο τέχνης της σύγχρονης εποχής. Ντελακρουά, ο οποίος ήταν μέρος της στρατιωτικής προσπάθειες, απεικονίζεται ο ίδιος στην επάνω αριστερή (εύκολα αναγνωρίσιμα ως ο άνθρωπος με ένα top-hat).\nΤο Apollo Gallery: ένα πρόσφατα ανακαινισμένο θησαυρός στο Λούβρο\nΜετά την έκθεσή του μια σημαντική αποκατάσταση, το πλούσιο Απόλλων Πινακοθήκη άνοιξε ξανά στο Λούβρο το 2004. Αφιερωμένο στον Ήλιο Βασιλιά (Louis XVI), τα χαρακτηριστικά γκαλερί πλούσια ζωγραφισμένα ταβάνια και τους θησαυρούς, συμπεριλαμβανομένων των γαλλικών κοσμήματα του στέμματος. Μοιάζει πολύ με την Πινακοθήκη του Καθρέφτες στο Chateau de Versailles, το Apollo Gallery πήρε χρόνια για να ολοκληρωθεί και να είναι το έργο του πάνω από 20 καλλιτέχνες, μεταξύ των οποίων ο Ευγένιος Ντελακρουά και Charles Le Brun.\nΟ Χαμουραμπί κώδικα δωμάτιο στο Λούβρο\nΟ κώδικας Χαμουραμπί είναι μια σειρά ταμπλετών που χρονολογείται από τον 12ο αιώνα π.Χ., και χαραγμένα με τους νόμους που συστάθηκε βάσει της βασιλείας του βασιλιά της Βαβυλώνας Χαμουραμπί. Η πρόλογος στους κωδικούς, χαραγμένα σε ένα δισκίο πηλό, στεγάζεται στο Λούβρο, και παρέχει μια συναρπαστική ματιά στην καθημερινή ζωή στην αρχαία βαβυλωνιακή βασίλειο. Αυτή η πτέρυγα του Λούβρου είναι γενικά διακρίνεται για την εντυπωσιακή συλλογή του από την αρχαία έργα τέχνης και αντικείμενα από τη Μέση Ανατολή.


Το Instagram είναι ένα από τα δημοφιλέστερα κοινωνικά δίκτυα, που επιτρέπει στους χρήστες του να μοιράζονται φωτογραφίες και βίντεο με τους ακόλουθούς τους.\nΈνα από τα αρνητικά το Instagram είναι πως αν το προφίλ σας είναι δημόσιο, μπορεί να λαμβάνετε σχόλια και μηνύματα από ανεπιθύμητους χρήστες. Και δεν είναι λίγοι οι influencers ή celebrities που έχουν πέσει θύματα των trolls του Instagram.\nΠριν λίγο διάστημα, η κορυφαία εφαρμογή λάνσαρε μια νέα επιλογή που σας επιτρέπει να απενεργοποιείτε το πεδίο των σχόλιων στις δημοσιεύσεις σας. Δυστυχώς όμως, η λύση αυτή δεν ήταν επαρκής ενάντια στα trolls, καθώς λίγοι μόνο χρήστες την ενεργοποίησαν.\nΝέα Λειτουργία Limits του Instagram\nΠριν μια εβδομάδα, οι δημιουργοί του Instagram κυκλοφόρησαν μια επιπλέον λειτουργία προστασίας, που υπόσχεται να προστατέψει τους χρήστες του από ανεπιθύμητο περιεχόμενο.\nΠρόκειται για τη λειτουργία Limits ή Λειτουργία Ορίων, όπως θα λέγαμε στα ελληνικά, που κάνει ακριβώς αυτό που λέει το όνομά της: περιορίζει σχόλια και μηνύματα από πιθανούς ανεπιθύμητους χρήστες.\nΠιο συγκεκριμένα, η νέα αυτή λειτουργία του Instagram θα εμποδίζει μηνύματα και σχόλια από χρήστες που δε σας ακολουθούν ή από χρήστες που σας ακολούθησαν πρόσφατα.\nΓια να την ενεργοποιήσετε θα πρέπει να πάτε στις ρυθμίσεις του λογαριασμού σας και να σύρετε τον εικονικό διακόπτη. Μπορείτε να ενεργοποιείτε και να απενεργοποιείτε τη λειτουργία αυτή όποτε εσείς θέλετε.\nΕπιπλέον, κάθε φορά που κάποιος ανεπιθύμητος χρήστης σας στέλνει μήνυμα ή αφήνει ένα κακό σχόλιο στις δημοσιεύσεις σας, θα λαμβάνει αυτόματα μια προειδοποίηση από την εφαρμογή του Instagram.\nΗ λειτουργία αυτή είναι ήδη διαθέσιμη στους χρήστες του Instagram και οι δημιουργοί της εφαρμογής δημοσίευσαν πως οι περισσότεροι χρήστες που λαμβάνουν αυτόματες προειδοποιήσεις, είτε διαγράφουν τα σχόλιά τους, είτε τα επεξεργάζονται. Πράγμα που σημαίνει πως η λειτουργία των ορίων φαίνεται να έχει αποτέλεσμα.\nΒρείτε παρακάτω την τελευταία έκδοση του Instagram για συσκευές Android και δοκιμάστε τα Limits και στις δικές σας δημοσιεύσεις.


Παναθηναϊκός: Δύο νέα κρούσματα κορωνοϊού πριν την αναμέτρηση με το Λαύριο\nΤα τέσσερα έφτασαν τα κρούσματα κορωνοϊού στον Παναθηναϊκό, με τους Πράσινους ανακοινώνουν δύο νέα στα τελευταία τεστ που διενεργήθηκαν\nΔύο νέα κρούσματα κορωνοϊού εντοπίστηκαν στα τελευταία τεστ που πραγματοποιήθηκαν στην ΚΑΕ Παναθηναϊκός. Με ανακοίνωσή τους, οι Πράσινοι γνωστοποίησαν πως πρόκειται για δύο μέλη της ομάδας τα οποία ακολουθούν πλέον το σχετικό υγειονομικό πρωτόκολλο.\nΟ αριθμός των κρουσμάτων εντός της ομάδας φτάνει πλέον τα τέσσερα, με τα δύο να αφορούν σε μέλη του τεχνικού επιτελείου και τα άλλα δύο σε παίκτες.\n«Η ΚΑΕ Παναθηναϊκός ΟΠΑΠ ανακοινώνει ότι δύο μέλη του τεχνικού επιτελείου και του αγωνιστικού τμήματος της ομάδας μας διαγνώστηκαν θετικά στoν COVID-19, έπειτα από τον τακτικό έλεγχο που διενεργήθηκε.\nΑπό την ΚΑΕ Παναθηναϊκός ΟΠΑΠ ακολουθούνται όλα τα προβλεπόμενα υγειονομικά πρωτόκολλα διαχείρισης κρουσμάτων», αναφέρει η ανακοίνωση.\nΘυμίζουμε πως οι Πράσινοι αντιμετωπίζουν το Λαύριο το βράδυ της Δευτέρας (27/12, 20:00) με φόντο την πρόκριση στο F4 του Κυπέλλου Ελλάδας.


K. Βρούτση, άλλο ζήτημα είναι η «επικοινωνία» και άλλο η πολιτική - Ανοιχτό Παράθυρο\nHomeΑπόψειςK. Βρούτση, άλλο ζήτημα είναι η «επικοινωνία» και άλλο η πολιτική\nK. Βρούτση, άλλο ζήτημα είναι η «επικοινωνία» και άλλο η πολιτική\nΟ Υπουργός Εργασίας και Κοινωνικών Υποθέσεων κ.Γιάννης Βρούτσης, είναι έμπειρος πολιτικός. Συνεπώς γνωρίζει ότι εννιά (9) μήνες στην εξουσία είναι ήδη πολύς χρόνος στην πολιτική. Επίσης γνωρίζει ότι δυνάμει της παρ. 5 του άρθρου 22 του Συντάγματος «το Κράτος μεριμνά για την κοινωνική ασφάλιση των εργαζομένων, όπως ο νόμος ορίζει». Επίσης, ο κ.Υπουργός γνωρίζει ότι ο «εκάστοτε» Κοινός Νομοθέτης καθορίζει το «ποιός» είναι ο «εκάστοτε» νόμος, καθώς επίσης και ότι ο «εκάστοτε» Υπουργός δυνάμει εξουσιοδοτήσεων, με Υπουργικές Αποφάσεις, καθορίζει τις λεπτομέρειες εφαρμογής του «εκάστοτε» νόμου.\nΗ ΣΎΓΧΡΟΝΗ ΕΝΝΟΜΗ ΤΑΞΗ\nΑς παραμείνουμε στο προαναφερόμενο ζήτημα (ενδεικτικό παράδειγμα και για άλλες περιπτώσεις) που αφορά στους Συμβολαιογράφους. Υπάρχουν αιτήσεις συνταξιοδότησης Συμβολαιογράφων που δεν οφείλουν το παραμικρό. Θα μπορούσε η Διοίκηση, επιταχύνοντας τις διαδικασίες, να ζητήσει υπεύθυνη δήλωση (βλ. Ν.1599/1986) περί μη οφειλής και να προχωρήσει έτσι έστω στην προσωρινή χορήγηση σύνταξης και μετά να επακολουθήσει ο προβλεπόμενος έλεγχος. Υπ’ όψιν δε ότι ο/η Συμβολαιογράφος ως νομικός, γνωρίζει τις συνέπειες της υπεύθυνης δήλωσης. Η Διοίκηση όμως ούτε αυτή τη διαδικασία έχει προνοήσει- αφορά επιλογή της. Δεν είναι «δικαίωμά της» όμως να μην επιλέγει ακόμη και με έμμεσο γραφειοκρατικό τρόπο (βλ. προαναφερόμενη υπεύθυνη δήλωση), την αντιμετώπιση των σχετικών αιτημάτων δημιουργώντας έτσι μακροχρόνιες εκκρεμείς υποθέσεις.\nΕιδικά για όλες τις περιπτώσεις όπου στον οικείο φάκελο με αίτημα συνταξιοδότησης υποβάλλονται και δικαιολογητικά από Δημόσια Νοσοκομεία που αποδεικνύουν ότι ο αιτούμενος τη σύνταξη έχει σοβαρά προβλήματα υγείας ή ακόμη και ότι υποβάλλεται παραλλήλως σε χημειοθεραπεία, τι λέει ο κ.Υπουργός για την αντιμετώπιση αυτών των περιπτώσεων;\nΜήπως κ.Υπoυργέ τα πράγματα δεν είναι ακριβώς όπως μας τα λέτε; Γιατί τα προαναφερόμενα παραδείγματα αποδεικνύουν (στη διάθεσή σας οι αποδείξεις) ότι η επικοινωνία διαφέρει από την πολιτική.\nΚλείνουν εμπορικά κέντρα, καφέ, μπαρ, εστιατόρια και μουσεία-190 τα κρούσματα


Προσφέρετε στα μάτια σας άριστη οπτική ποιότητα\nμε την εγγύηση του οίκου «Οπτικά Ζωγράφος» στην Ερμού στο κέντρο!\nΠΑΚΕΤΟ ΕΠΙΛΟΓΗΣ 1 – Αξίας 12,90€ (από 30€)\n- 6 μηνιαίοι φακοί επαφής ασφαιρικής κατασκευής\n(Κατασκευής Ηνωμένου Βασιλείου)\nγια τον ίδιο βαθμό μυωπίας ή υπερμετρωπίας.\n- 1 οπτομετρική εξέταση\nΠΑΚΕΤΟ ΕΠΙΛΟΓΗΣ 2 – Αξίας 15,90€ (από 39€)\n- 1 υγρό φακών επαφής 250 ml (I care Βιολογικό – Φινλανδικής παρασκευής)\nΦακοί επαφής Mark' Ennovy\nΠρόκειται για φακούς επαφής ασφαιρικής κοπής τελευταίας τεχνολογίας\nμε 55% υδροφιλία, κατασκευασμένους από Hema-copolymer.\nΤο υλικό αυτό προσφέρει άνεση ακόμα και μετά από πολύωρη χρήση\nαφού έχει μεγάλη διαπερατότητα σε οξυγόνο και στο τέλος της ημέρας\nο κερατοειδής δεν εμφανίζει ερυθρότητα.\nΥγρό φακών επαφής I care\nΧρησιμοποιείται για τον καθαρισμό, απολύμανση, απομάκρυνση πρωτεΐνης και φύλαξη\nτων μαλακών φακών επαφής & των φακών σιλικόνης υδρογέλης.\nΠεριέχει βιολογικά παραγόμενο ειδικό καθαριστικό που είναι συμβατό με τον ιστό,\nαπομακρύνει την βρωμιά από την επιφάνεια των φακών και διαλύεται στο μάτι χωρίς\nνα αφήνει χημικά κατάλοιπα.\nΑυτή η μοναδική ιδιότητα του βιολογικού καθαριστικού το καθιστά εξαιρετικά ασφαλές\nκαι απαλό ακόμα και στα πιο ευαίσθητα μάτια!\nΤο κάθε κουπόνι ισχύει για 6 μηνιαίους φακούς επαφής\nτης επώνυμης εταιρίας «Mark' Ennovy» για τον ίδιο βαθμό μυωπίας\nή υπερμετρωπίας (πακέτο επιλογής 1) ή για 6 μηνιαίους φακούς επαφής\nή υπερμετρωπίας & 1 υγρό φακών επαφής 250ml (πακέτο επιλογής 2).


Vogue | Κόσμημα Κοντόπουλος\n«Γεννημένα» το 1981, τα ρολόγια και κοσμήματα Vogue είναι τα αξεσουάρ για άνδρες και γυναίκες με αυτοπεποίθηση, με υλικά υψηλής ποιότητας, χρησιμοποιώντας τις τελευταίες τεχνικές και τάσεις της μόδας.\nΤο ρολόγια και κοσμήματα Vogue ξεχωρίζουν για τα εκπληκτικά σχέδιά τους, τους μοναδικούς συνδυασμούς χρωμάτων και τις κομψές λεπτομέρειες. Εμπνευσμένα από την πασαρέλα, κάνοντας κάθε κομμάτι τάση μόδας, τα ρολόγια και κοσμήματα Vogue είναι τα πιο αξιολάτρευτα σύγχρονα αξεσουάρ.\nΗ μάρκα προσφέρει μια μεγάλη ποικιλία σχεδίων από chic σε trendy και λαμπερά, για τις γυναίκες, πάντα με μια εκλεπτυσμένη μορφή. Εξερευνήστε ρολόγια και κοσμήματα Vogue για να εξασφαλίσετε ένα κολακευτικό, εξατομικευμένο στυλ και χωρίς να διακυβεύετε την απαραίτητη άνεση για όλη την ημέρα!


Οδηγός Franchise: Πώς ανοίγεις ένα “επώνυμο” κατάστημα | pkyriak\nΟδηγός Franchise: Πώς ανοίγεις ένα “επώνυμο” κατάστημα\nΤο franchising, παρά τις επίμονες προσπάθειες του συλλόγου, δεν εντάσσεται στο ΕΣΠΑ. Για να ανοίξει κανείς κατάστημα, χρειάζεται ζεστό χρήμα. Παρά τις αντιξοότητες, μερικές εκατοντάδες τόλμησαν και άνοιξαν μαγαζί – ακόμη και μέσα στο 2013 της ύφεσης. Θα βρουν και φέτος μιμητές; Οι πρώτες ενδείξεις κάνουν λόγο για αναζωπύρωση του ενδιαφέροντος.\nΔεν ανοίγουμε κατάστημα με μοναδικό κριτήριο το πόσο κοντά είναι στο σπίτι μας. Για να μειωθεί το ρίσκο της επένδυσης, θα πρέπει να γίνει μελέτη που να αποτυπώνει: Το βιοτικό επίπεδο και την αγοραστική δύναμη των καταναλωτών στη συγκεκριμένη περιοχή, αλλά και τις συνήθειές τους. Προτιμούν την τοπική αγορά ή επιλέγουν να δαπανήσουν χρόνο και χρήμα στο κοντινό εμπορικό κέντρο; Την «ανθρωπογεωγραφία» της περιοχής. Είναι ηλικιωμένοι; Νέοι; Οικογένειες με μικρά παιδιά; Τα χαρακτηριστικά του κατασ τήματος: την πρόσοψη, αν αυτή καλύπτεται από ένα δέντρο, ένα περίπτερο ή μια στάση λεωφορείου, το πλάτος του πεζοδρομίου, το αν υπάρχει χώρος για parking πελατών – ακόμη και σε ποια μεριά του δρόμου προτιμούν να περπατούν οι καταναλωτές. Το κόστος του κατασ τήματος. Το ενοίκιο, τα δημοτικά τέλη, οι ανάγκες για θέρμανση και ψύξη του χώρου, ενδεχόμενη απαίτηση του ιδιοκτήτη για «αέρα» (αν και λόγω κρίσης τέτοιο θέμα τίθεται σπάνια πλέον) ή κάποια ενοίκια μπροστά ως εγγύηση.\nΟι franchisors θα σας δώσουν μια περίοδο απόσβεσης (συνήθως από 18 έως 36 μήνες). Δεν θα σταθείτε μόνο στα λεγόμενά τους. Θα κάνετε και τους δικούς σας υπολογισμούς ως εξής: συντάσσοντας έναν πίνακα με όλο το κόστος της επένδυσης (κατασκευή κατασ τήματος, δικηγόροι, συμβολαιογράφοι, αμοιβή του franchisor, προκαταβολές ενοικίων, φόροι, λογισ τές), προκειμένου να προσδιορίσετε με κάθε λεπτομέρεια πόσα κεφάλαια θα κοστίσει το άνοιγμα. Χρησιμοποιώντας τα στοιχεία που θα σας δώσει ο franchisor, αλλά και με προσωπική έρευνα, θα φτιάξετε έναν δεύτερο πίνακα με το μηνιαίο λειτουργικό κόστος (μισθοί, ενοίκια, ΔΕΗ, εφορία, ΦΠΑ, ακόμη και τα προσωπικά σας έξοδα μετακίνησης). ρωτώντας άλλους franchisees της ίδιας αλυσίδας και λαμβάνοντας υπόψη τις ιδιαιτερότητες της περιοχής, θα κάνετε διάφορα σενάρια για τα πιθανά ετήσια έσοδα. Θα αφαιρέσετε τα έξοδα και θα προσεγγίσετε κατ’ εκτίμηση το κέρδος. Προσοχή: Μην ξεχάσετε την εφορία, η οποία παίρνει τουλάχισ τον το 26% των κερδών. Ανάλογα με το ποσό που θα απομείνει, θα γνωρίζετε πόσο γρήγορα μπορεί να γίνει η απόσβεση της επένδυσης.\nΚαι στη μία και στην άλλη περίπτωση, θα μπείτε στον επιχειρηματικό στίβο – άρα και στη διαδικασία να βρείτε και να διαθέσετε κεφάλαια και, φυσικά, να αναλάβετε ρίσκο. Αυτό που διαφέρει είναι το πόσα κεφάλαια θα διαθέσετε, πού θα τα βρείτε και πόσο ρίσκο είσ τε διατεθειμένος να αναλάβετε. Συγκρίνετε και αποφασίζετε: ο αυτόνομος επιχειρηματίας οφείλει να συλλάβει την ιδέα, να βρει όνομα, να φτιάξει το κατάσ τημα, να οργανώσει τη δουλειά από την αρχή. Με το franchising είναι όλα έτοιμα. Ωστόσο, περιθώριο ατομικής παρέμβασης δεν υπάρχει. Ολα εκτελούνται βάσει… εγχειριδίου. ο αυτόνομος επιχειρηματίας εκπαιδεύει μόνος του το προσωπικό. Στο franchising, αυτό είναι δουλειά του franchisor. στο franchising, οι προμήθειες έρχονται από συγκεκριμένους προμηθευτές και -θεωρητικά- ο εφοδιασμός των καταστημάτων είναι συμβατικά κατοχυρωμένος. Ο αυτόνομος επιχειρηματίας πρέπει μόνος του να επιλέξει προμηθευτές. Εχει περιθώριο να κάνει έρευνα αγοράς, αλλά δεν μπορεί να επιτύχει τις οικονομίες κλίμακας που συνήθως επιτυγχάνει ο franchisor (αγοράζοντας μεγαλύτερες ποσότητες, εξασφαλίζει και καλύτερες τιμές). Την προβολή ενός αυτόνομου καταστήματος την αναλαμβάνει ο επιχειρηματίας μόνος του. Στο franchising, το σήμα προβάλλεται από όλους. Βέβαια, και στη δεύτερη περίπτωση, η προβολή πληρώνεται. Ωστόσο, η δαπάνη επιμερίζεται σε πολλούς. Ανοίγοντας το δικό σας κατάστημα, έχετε πιθανότητα να πάρετε επιδότηση από κοινοτικά προγράμματα (ΕΣΠΑ). Το franchising έχει αποκλειστεί από τέτοιου είδους προγράμματα. Ολα τα πλεονεκτήματα του franchising ισχύουν πρακτικά μόνο αν ο franchisor είναι οργανωμένος και -το κυριότερο- έντιμος. Σε αντίθετη περίπτωση, τα πλεονεκτήματα εξαφανίζονται και η σύμβαση μετατρέπεται σε… βαρίδι που απομακρύνεται με κόπο και με έξοδα ύστερα από προσφυγή στη Δικαιοσύνη.\n← Αυστηροί κανόνες στη λειτουργία του ηλεκτρονικού εμπορίου από 13 Ιουνίου\nBusiness plan: ουσιώδες εργαλείο ανάπτυξης της επιχειρηματικής ιδέας ή γυαλιστερό περιτύλιγμα; →


H επιμονή του πολιτικού κινδύνου και οι αυξημένες ρευστοποιήσεις μετοχών στις προηγούμενες συνεδριάσεις είναι δείγμα των νέων συνθηκών που διαμορφώνονται στο ελληνικό χρηματιστήριο. Η ελληνική αγορά εμφανίζει την υψηλότερη μεταβλητότητα από όλες τις μεγάλες ευρωπαϊκές αγορές. Άκρως χαρακτηριστικά, ο δείκτης των (ιδιαίτερα δεικτοβαρών) ελληνικών τραπεζών εμφανίζει δείκτες μεταβλητότητας της τάξεως του 50%, όταν ο μέσος όρος των τραπεζών στην Ευρώπη προσεγγίζει το 27%, ακόμα και αν ληφθει υπόψη η περίδοδος των stress tests.\nΗ περίπλοκη φάση στην οποία έχει εισέλθει η εγχώρια χρηματιστηριακή αγορά απεικονίζεται και στις αξίες των συναλλαγών, οι οποίες στην πτώση είναι υπερδιπλάσιες από τις αντίστοιχες των ανοδικών συνεδριάσεων. Η σταδιακή κίνηση του Γενικού Δείκτη πάνω από τις 950 μονάδες επιτεύχθηκε με πολύ μικρούς όγκους συναλλαγών, με αποτέλεσμα η ποιότητα της ανόδου να επιταχύνει την πτωτική κίνηση. H επαναπροσέγγιση στα χαμηλά έτους, μόλις 2% υψηλότερα από τις 850 μονάδες, δείχνει ότι οι ελληνικές μετοχές βρίσκονται ακόμα υπό πίεση. Ειδικά, οι μετοχές των ΕΤΕ, ΟΤΕ, ΕΛ.ΠΕ. ΔΕΗ είτε σημειώνουν νέα χαμηλά ή βρίσκονται πολύ κοντά σε αυτά τα επίπεδα.\nΑπό την άλλη πλευρά, όμως, η ελληνική οικονομία και το χρηματιστήριο έχουν μπροστά τους σημαντικούς καταλύτες, οι οποίοι μπορούν να δώσουν θετικό πρόσημο στη ζυγαριά του τελικού αποτελέσματος για το Νοέμβριο. Η Fitch πρώτα, αλλά και η Moody's μερικές ημέρες αργότερα θα αξιολογήσουν την οικονομία, με την άποψη της δεύτερης να είναι βαρύνουσα.\nΕιδικά για τη Moody's, το γεγονός ότι απέφυγε να αναθεωρήσει την αξιολόγησή της για τις ελληνικές τράπεζες αμέσως μετά τα ευρήματα του stress test, συνδέεται άμεσα με τις εξελίξεις στο μέτωπο του χρέους, αναφορικά με την επιστροφή μέρους ή του συνόλου των 11,4 δισ. ευρώ και τη χορήγηση γραμμής πιστωτικής διευκόλυνσης. Την ίδια στιγμή, η ανακοίνωση της ΕΛΣΤΑΤ για το ΑΕΠ του τρίτου τριμήνου θα είναι σημαντική, αφού η προκαταρκτική εκτίμηση για το ΑΕΠ αναμένεται να δείξει θετικό πρόσημο για την οικονομία για πρώτη φορά από το β΄ τρίμηνο του 2008.\nΠάντως, ακόμα και αν το δεύτερο μισό του Νοεμβρίου κρύβει θετικές εκπλήξεις, οι διαχειριστές επισημαίνουν ότι για την επόμενη περίοδο, μέχρι και την ολοκλήρωση της εκλογής Προέδρου της Δημοκρατίας, είναι απαραίτητη η πιο αμυντική προσέγγιση του χαρτοφυλακίου και η μετακύλιση σε θέσεις με μετοχές που υπεραποδίδουν στο διάστημα της πτώσης, αν οι επενδυτές επιθυμούν να διατηρούν μετοχικές θέσεις σε μια αγορά με τόσο υψηλό volatility. Μετοχές με χαρακτηριστικά όπως χαμηλότερα beta, υψηλά μερίσματα, χαμηλά P/E και P/BV και αύξηση των μεγεθών τους από έτος σε έτος θα έχουν καλύτερη συμπεριφορά συναρτήσει του κινδύνου.\nΠαραδοσιακά, κλάδοι με αμυντικά χαρακτηριστικά είναι τα τρόφιμα - ποτά, τα δομικά και βασικά υλικά και οι εταιρείες κοινής ωφέλειας. Βάσει των στοιχείων, οι μετοχές της υψηλής κεφαλαιοποίησης με χαμηλότερα beta από τη μονάδα είναι οι Coca-Cola HBC, Ελληνικά Πετρέλαια, Aegean Airlines, Τιτάν, Motor Oil, ΟΠΠ, Grivalia Properties, ΟΛΠ και Jumbo. Από τη μεσαία κεφαλαιοποίηση, οι τίτλοι των Σαράντης, Πλαίσιο, ΟΛΘ, ΕΥΑΘ, MLS, Ικτίνος και Πλαστικά Θράκης επίσης εμφανίζουν χαμηλότερα beta. Κρίνοντας ωστόσο από την υποαπόδοση των μετοχών που συνδέονται άμεσα με την πολιτική κατάσταση και την κυβέρνηση, όπως στους τίτλους των ΕΛΠΕ, ΟΛΠ, ΟΛΘ, ΕΥΑΘ, ΕΥΔΑΠ, το κριτήριο του beta ίσως να μην έχει εφαρμογή τη δεδομένη χρονική συγκυρία.\n-Coca Cola HBC: Με δείκτη beta 0,25 είναι ο τίτλος με τη χαμηλότερη τιμή από την υψηλή κεφαλαιοποίηση αλλά και τη χαμηλότερη μεταβλητότητα. H μετοχή της Coca Cola HBC είναι η μόνη με 5% κέρδη στον μήνα από τον δείκτη της υψηλής κεφαλαιοποίησης και εξακολουθεί να κινείται τόσο στο τρίμηνο όσο και στο εξάμηνο αντίθετα με την πορεία των δεικτών.\n-Grivalia Properties: Με δείκτη beta 0,85, η πρώην Eurobank Properties είναι με διαφορά η μετοχή της υψηλής κεφαλαιοποίησης με την καλύτερη συμπεριφορά σε όλο το διάστημα της υψηλής μεταβλητότητας και από τις αρχές του έτους εξακολουθεί να σημειώνει κέρδη 13%.\n-ΟΠΑΠ: Με συντελεστή beta 0,84, η μετοχή του ΟΠΑΠ συνεχίζει την υπεραπόδοση από 1η/1 έναντι της αγοράς και να εμφανίζει καλύτερη σχετικά συμπεριφορά από τις λοιπές μετοχές της υψηλής κεφαλαιοποίησης. Τα κέρδη ανά μετοχή του 2014 και του 2015 προβλέπονται αυξημένα, ενώ η αποτίμηση του τίτλου σε όρους EV/EBITDA εκτιμάτε σε 7,7 φορές 2015.\n-Jumbo: Με δείκτη beta 0,98 φορές, εμφανίζει αρκετά καλύτερες επιδόσεις από την αγορά. Με μικρές απώλειες τον τελευταίο μήνα ενώ και το discount είναι υψηλό σε όρους EV/EBITDA (στις 7,2 φορές) για το 2015 όταν οι εταιρείες του κλάδου διαπραγματεύονται με 10 περίπου φορές.\n-Aegean Airlines: Με άνοδο 20% στο τρίμηνο και 14% τον τελευταίο μήνα, η μετοχή της Aegean δεν δείχνει να διαπραγματεύεται στο... Ελληνικό χρηματιστήριο. Με δείκτη beta 0,74, αποτιμάται με 8 φορές τα κέρδη για το 2015, ενώ ο δείκτης EV/EBITDAR διαμορφώνεται στις 5 φορές και τα δύο έτη. Το discount έναντι του κλάδου είναι σημαντικό, ενώ η πορεία της στο Χ.Α. είναι καλύτερη από την πλειονότητα των μετοχών της υψηλής κεφαλαιοποίησης.\n- Motor Oil: Εμφανίζει δείκτη beta 0,82, ενώ η απόδοσή της στο ταμπλό του Χ.Α. είναι χειρότερη από το Γενικό Δείκτη. Ωστόσο, για τη Motor Oil ο δείκτης τιμής προς κέρδη (P/E) υπολογίζεται στις 6,6 φορές τα καθαρά κέρδη του 2015, ενώ η μερισματική απόδοση είναι στο 4,9%. Ο δείκτης EV/EBITDA για το 2015 είναι 5,8 φορές και το discount σε σχέση με τον Euro Stoxx Oil & Gas είναι 28%.\n- Σαράντης: Απέχει 18% από τα υψηλά 12μήνου και παραμένει διαπραγματεύσιμη με 13,5 φορές τα καθαρά κέρδη του 2015 και 9,2 φορές σε όρους EV/EBITDA, discount 15% σε σχέση με τον δείκτη Euro Stoxx Personal & Household Goods. Ο δείκτης beta εκτιμήθηκε σε 0,75.


Το "Χαμόγελο του Παιδιού" πάγωσε λόγω ΕΝΦΙΑ\nΔείτε το ποσό που καλείται να πληρώσει για ΕΝΦΙΑ το "Χαμόγελο του Παιδιού" σύμφωνα με τον πρόεδρο του Οργανισμού, Κώστα Γιαννόπουλο.\nΟ φόρος αφορά στα σπίτια όπου φιλοξενούνται τα παιδιά του "Χαμόγελου του Παιδιού", αλλά και σε ακίνητα και αγροτεμάχια που έχουν κληροδοτήσει ιδιώτες στον οργανισμό "και που στο μεγαλύτερο μέρος τους δεν είναι αξιοποιημένα", όπως εξηγεί ο κ. Γιαννόπουλος.\n"Έχουμε να στηρίξουμε τόσα παιδιά και αναρωτιόμαστε πώς θα εκταμιεύσουμε ένα τόσο μεγάλο ποσό που είναι προορισμένο να καλύψει τις άμεσες ανάγκες των παιδιών. Είναι άδικο να παίρνουν τα χρήματα αυτά που προέρχονται από το υστέρημα των ανθρώπων, είναι άδικο να επιβάλλεται ΕΝΦΙΑ σε ένα φορέα που το μόνο που κάνει είναι να προσφέρει στην κοινωνία", επισημαίνει ο κ. Γιαννόπουλος.\nΌπως συμπληρώνει, από τα έξοδα του Οργανισμού μόλις το 11% αφορά σε διοικητικές λειτουργίες και το υπόλοιπο ποσό πηγαίνει για την κάλυψη των αναγκών των παιδιών.\nΣύμφωνα με τον κ. Γιαννόπουλο, "πέρυσι η επιβολή ΕΝΦΙΑ στον Οργανισμό θεωρήθηκε άδικη από μέλη της τότε κυβέρνησης και από την αντιπολίτευση και τα κόμματα μάς υποσχέθηκαν ότι θα μας απαλλάξουν από το φόρο".\nΣημειώνεται ότι τα σπίτια διαμονής και ημερήσιας φροντίδας των παιδιών ανέρχονται σε 18 σε όλη την Ελλάδα, ενώ το "Χαμόγελο του Παιδιού" λαμβάνει ετησίως κρατική επιχορήγηση ύψους μόλις 80.000 ευρώ "για τμηματική λειτουργία δύο σπιτιών στον Καρέα και τον Φοίνικα Θεσσαλονίκης".


Summer 2021 August (browser)\nΑπομένουν λίγες ημέρες ακόμη για να στηρίξετε το Annual Fund 2020-2021\nΣτηρίξτε μας έως τις 31 Αυγούστου. Η συλλογική συμμετοχή είναι η δύναμή μας.\nΑπομένουν λίγες ημέρες ακόμη, για να στηρίξετε το Annual Fund 2020-2021 του Κολλεγίου, που ολοκληρώνεται στις 31 Αυγούστου.\nΣτηρίξτε τους μαθητές μας και μελλοντικούς αποφοίτους μας.\nΚάθε δωρεά, ανεξαρτήτως ποσού, κάνει τη διαφορά.\nΑναγνωρίζουμε τη συνεισφορά —ανεξαρτήτως ποσού— των δωρητών μας στον ψηφιακό «τοίχο» δωρητών του Annual Fund. Αναγνωρίζουμε επίσης τους δωρητές μας σε Giving Societies (Honor Roll of Donors) —με βάση το συνολικό ποσό των δωρεών τους— στην ετήσια Έκθεση Δωρεών με αναγραφή της αδιάλειπτης προσφοράς τους για 5 και 10 έτη.


Ενδοδαπέδια θέρμανση & Ψύξη | Θερμοδιάσταση\nΕΝΔΟΔΑΠΕΔΙΑ ΘΕΡΜΑΝΣΗ ΚΑΙ ΨΥΞΗ\nGiacoklima επιδαπέδιο σύστημα θέρμανσης - ψύξης\nΤο επιδαπέδιο ακτινοβόλο σύστημα Giacomini γεννήθηκε για τη θέρμανση κτιρίων και χρησιμοποιεί νερό σε χαμηλή θερμοκρασία. Η μεταφορά θερμότητας από το πάτωμα στο περιβάλλον πραγματοποιείται μέσω της ακτινοβολίας. Σήμερα το σύστημα θέρμανσης δαπέδου Giacomini μπορεί να χρησιμοποιηθεί και στη θέρμανση και στην ψύξη. Κατά τη διάρκεια του χειμώνα το σύστημα λειτουργεί με μια θερμοκρασία ύδατος μεταξύ 25°C και 45°C ενώ το καλοκαίρι οι λειτουργούσες θερμοκρασίες είναι μεταξύ 13°C και 15°C. Για τις εγκαταστάσεις που απαιτούν εξαιρετικά μειωμένο μέγεθος (ύψος) η Giacomini έχει αναπτύξει στο σύστημα θέρμανσης δαπέδου για την ξηρά δόμηση και επιτυγχάνει την ίδια εξαιρετικά απόλυτα καλή λειτουργία της θέρμανσης.\nΆνεση και ευημερία\nΟι πολυάριθμες μελέτες για τα συστήματα θέρμανσης έχουν δείξει ότι η θέρμανση δαπέδου, με τις σωστές διαστάσει και τις σύγχρονες τεχνολογίες, παρέχει την περισσότερη άνεση και ευημερία στον άνθρωπο από ότι ένα συνηθισμένο σύστημα θέρμανσης. Μπορείτε να λάβετε μια ευχάριστη αίσθηση της άνεσης με τις σταθερές και ομοιόμορφες θερμοκρασίες στα διαφορετικά δωμάτια. Η κατοχή μιας μεγάλης περιοχής που θερμαίνεται με τις χαμηλές θερμοκρασίες χρησιμοποιώντας ζεστό νερό σημαίνει τις σχεδόν απούσες εκ μεταφοράς κινήσεις του αέρα και του λιγότερου ξηρού αέρα περιβάλλοντος. Χάρη στις νέες τεχνολογίες είναι δυνατό να αποφευχθούν πάρα πολύ οι υψηλές θερμοκρασίες των επιδαπέδιων συστημάτων, τα οποία προκαλούν μια αρνητική κυκλοφορία αίματος και πρησμένα πόδια.\nΤα πλεονεκτήματα χάρις στο επιδαπέδιο ακτινοβόλο σύστημα αυτό είναι δυνατά να παρέχουν στον χρήστη την ίδια αίσθηση ευημερίας που κρατά μια λιγότερη θερμοκρασία αέρα 2°C από τα παραδοσιακά συστήματα. Έχετε την αίσθηση ότι είστε σε ένα δωμάτιο 22-23°C, ενώ το θερμόμετρο είναι στους 20-21°C. Συνεπώς υπάρχουν μικρότερες διασπορές θερμότητας από το δωμάτιο στο εξωτερικό περιβάλλον. Υπάρχει μια ενεργητική αποταμίευση επίσης, η οποία είναι σύμφωνα με τους νέους κανονισμούς για αυτό το θέμα.\nΥπάρχει επίσης μια οικονομική αποταμίευση: για κάθε βαθμό λιγότερο της θερμοκρασίας αέρα αντιστοιχεί μια ενεργητική αποταμίευση 7-8%. Το επιδαπέδιο ακτινοβόλο σύστημα μπορεί να ενσωματωθεί εύκολα στις πηγές ενέργειας η έξοδος των οποίων βελτιώνεται με τη μείωση της θερμοκρασίας ύδατος, λέβητες, συμπύκνωσης, αντλίες θερμότητας και ηλιακά συστήματα. Χάρις στο επιδαπέδιο σύστημα Giacomini ενισχύεται επίσης ο χώρος του σπιτιού. Στην πραγματικότητα, η απουσία θερμαντικών σωμάτων επιτρέπει μια μεγάλη ελευθερία στις επιλογές επίπλωσης του σπιτιού, που εξαλείφει επίσης τα αισθητικά προβλήματα των θερμαντικών σωμάτων.\n© Copyright 2013, ΘΕΡΜΟΔΙΑΣΤΑΣΗ, ΦΥΣΙΚΟ ΑΕΡΙΟ-ΨΥΞΗ-ΘΕΡΜΑΝΣΗ-ΚΛΙΜΑΤΙΣΜΟΣ ΣΤΗ ΘΕΣΣΑΛΟΝΙΚΗ\nΑγ. Σπυρίδωνος 8, Τ.Κ. 553 37, Τριανδρία Θεσσαλονίκης, Τηλ. : 2310 905491, Kιν.:6937757495 | Κατασκευή Ιστοσελίδων


Δραματικές ώρες στις ΗΠΑ: 34 νεκροί και 500.000 νοικοκυριά χωρίς ρεύμα λόγω της κακοκαιρίας - CNN.gr\nΔραματικές ώρες στις ΗΠΑ: 34 νεκροί και 500.000 νοικοκυριά χωρίς ρεύμα λόγω της κακοκαιρίας\nΑνανεώθηκε: Παρασκευή, 19 Φεβρουαρίου 2021 10:17\nΟι περισσότεροι θάνατοι -20 έως τώρα- καταγράφηκαν στην πολιτεία Τέξας, όπως μετέδωσε το βράδυ της Πέμπτης το τηλεοπτικό δίκτυο CBS News.\nΤο πολικό ψύχος, η χιονόπτωση και ανεμοστρόβιλοι προκάλεσαν εκτεταμένες διακοπές της ηλεκτροδότησης.\nΤο μέτωπο το οποίο προκάλεσε τις χιονοπτώσεις - ρεκόρ στο νότο μετακινείται προς την ανατολική ακτή των ΗΠΑ.\n«Από το Δεκέμβριο δεν πιστεύω πως πέρασε ούτε μία εβδομάδα χωρίς χιόνι. Είναι παλαβό», δήλωσε φοιτήτρια στο NYU.\nΟ πρόεδρος Τζο Μπάιντεν αναγκάστηκε να αναβάλει για σήμερα μια επίσκεψη σε εργοστάσιο της Pfizer που παράγει εμβόλια στην πόλη Καλαμαζού, στην πολιτεία Μίσιγκαν.\nΚΟΣΜΟΣ\t· ΗΠΑ\t· ΚΑΚΟΚΑΙΡΙΑ ΗΠΑ\t· ΚΑΚΟΚΑΙΡΙΑ\t· ΝΕΚΡΟΙ ΚΑΚΟΚΑΙΡΙΑ\t· ΡΕΥΜΑ\t· ΗΛΕΚΤΡΟΔΟΤΗΣΗ\t· ΧΙΟΝΙ\t· ΧΙΟΝΙΑ\t· ΝΕΑ ΥΟΡΚΗ\t· ΕΙΔΗΣΕΙΣ\t· CNN ΕΙΔΗΣΕΙΣ\t· ΕΙΔΗΣΕΙΣ ΤΩΡΑ


ΕΠΙΤΕΛΟΥΣ ΟΙ ΔΑΣΚΑΛΟΙ ΣΕ ΑΠΕΡΓΙΑ ΔΙΑΡΚΕΙΑΣ! Ο ΑΓΩΝΑΣ ΤΩΡΑ ΞΕΚΙΝΑΕΙ ΚΙ ΑΣ ΜΗ ΛΕΙΨΕΙ ΚΑΝΕΙΣ!\nαπό ΜΑΡΙΟΡΗ Την / Το Τετ Οκτ 12, 2011 7:41 am\nΑρ. πρωτ: 292 Αθήνα 12/10/2011\nΠρος 1.Τους Συλλόγους Εκπαιδευτικών Π.Ε 2. Μ.Μ.Ε.\nΑΝΑΔΗΜΟΣΙΕΥΣΗ ΑΠΟ http://www.alfavita.gr/artrog.php?id=47802


Καραμανλής: Κόμβος για τη Νοτιοανατολική Ευρώπη με σύγχρονες υποδομές η Ελλάδα - Ypodomes.com\nΑναφερόμενος στη διμερή, πολυεπίπεδη ελληνογαλλική συνεργασία – και σε εμβληματικά έργα υποδομής στη χώρα μας – από τη δεκαετία του 1970, ο κ. Καραμανλής επισήμανε πως «αυτή η φιλία, αυτή η συμμαχία, μπορεί, για άλλη μια φορά, να μετουσιωθεί σε συνεργασίες με αμοιβαίο όφελος και για τις δύο χώρες.\nΣε win-win συμπράξεις, ιδίως στον τομέα των Υποδομών. Είναι ώρα να καταστήσουμε την Ελλάδα κόμβο της ευρύτερης περιοχής μας. Οι συνδυασμένες μεταφορές, η ανάπτυξη του σιδηροδρομικού δικτύου μας, οι επενδύσεις σε λιμάνια και logistics centers, με δεδομένη τη στρατηγική θέση της χώρας μας, μάς προσφέρουν τεράστιες δυνατότητες.\nΑυτή τη δοκιμασμένη και – πλέον – ευρείας αποδοχής λογική, θέλουμε να επεκτείνουμε και να εξελίξουμε σήμερα, για να βοηθήσουμε την πατρίδα μας να πατήσει ξανά γερά στα πόδια της, τώρα, μάλιστα, που, μετά από κάποια πολύ δύσκολα χρόνια, η κυβέρνηση Μητσοτάκη έχει ξεκινήσει μια συστηματική προσπάθεια (μείωση φόρων, μείωση της γραφειοκρατίας, άνοιγμα των αγορών, εμπροσθοβαρείς μεταρρυθμίσεις) προκειμένου να επιστρέψει (η πατρίδα μας) ξανά στην κανονικότητα.\n«Το επόμενο ερώτημα, βέβαια, είναι πώς ακριβώς σκοπεύουμε να υλοποιήσουμε αυτά τα έργα υποδομής. Το πρώτο που πρέπει να σας πω είναι ότι είμαστε αποφασισμένοι να αυξήσουμε δραστικά τη συμμετοχή του ιδιωτικού τομέα σε αυτά.\nΕπεξεργαζόμαστε – και σε ορισμένες περιπτώσεις είμαστε έτοιμοι να εφαρμόσουμε – νέα, ευέλικτα μοντέλα που ενθαρρύνουν και ενισχύουν τη συμμετοχή του ιδιωτικού τομέα στην κατασκευή μεγάλων έργων. Και πρώτα απ’ όλα, αναφέρομαι στις λεγόμενες «προτάσεις καινοτομίας» ή αλλιώς «Unsolicited Proposals», μοντέλο το οποίο εφαρμόζεται με επιτυχία σε αρκετές χώρες της Ε.Ε.. Είμαστε έτοιμοι να χρησιμοποιήσουμε, όμως, και άλλα εργαλεία.\nΌπως την ανεξάρτητη επαλήθευση μελετών σκοπιμότητας και βιωσιμότητας ή την τμηματική εκκίνηση έργων Υποδομής. Εδώ θα ήθελα να θίξω και το ενδιαφέρον μας για το γαλλικό μοντέλο “Ανάθεσης Δημοσίας Υπηρεσίας”. Το λεγόμενο Delegation de services public / Public Service Delegation, που αποτελεί ένα ενδιαφέρον μοντέλο συνεργασίας ιδιωτικού και δημόσιου τομέα και μπορεί να βρει πολλές εφαρμογές στη χώρα μας: Στη διαχείριση των υποδομών, στις υπηρεσίες μεταφορών, στις συντηρήσεις, αλλά και στα νερά, τη διαχείριση απόβλητων και αλλού.\nΣχετικά Άρθρα:FeaturedLogisticsΔιαχείριση ΑποβλήτωνΕπενδυτικό ΦόρουμΕπίσκεψηΕυρωπαϊκή ΈνωσηΚόμβοςΚώστας ΚαραμανλήςΛιμάνιαΜεγάλα ΈργαΜεταφορέςΝοτιοανατολική ΕυρώπηΣιδηροδρομικό Δίκτυοσυνδυασμένες μεταφορέςΥποδομέςΥΠΟΜΕ


ΘΕΑΤΡΙΚΟ ΠΑΙΧΝΙΔΙ ΣΤΟ ΚΕΝΤΡΟ ΜΑΣ |\nHome / Uncategorized / ΘΕΑΤΡΙΚΟ ΠΑΙΧΝΙΔΙ ΣΤΟ ΚΕΝΤΡΟ ΜΑΣ\nΤο Κέντρο μας έχει τη χαρά να φιλοξενεί το θεατρικό παιχνίδι!!!\nΕίναι ένα παιχνίδι βασισμένο στο θέατρο, το οποίο συνδυάζει ποικίλες μορφές τέχνης. Σκοπός του θεατρικού παιχνιδιού δεν είναι η παρουσίαση μιας θεατρικής παράστασης, αλλά η ευαισθητοποίηση των αισθήσεων του παιδιού μέσα από διάφορα παιχνίδια. Το θεατρικό παιχνίδι βοηθάει ένα παιδί να κοινωνικοποιηθεί, γνωρίζοντας καλύτερα τόσο τον εαυτό του, όσο και το περιβάλλον του.\nΤο θεατρικό παιχνίδι απευθύνεται σε όλα τα παιδιά οποιασδήποτε ηλικίας. Στη περίπτωση του Κέντρου μας, απευθύνεται σε παιδιά και εφήβους με ψυχοσυναισθηματικές δυσκολίες, με αναπτυξιακές διαταραχές, με μαθησιακές δυσκολίες και άλλες δυσκολίες.\nΠεριλαμβάνει την επαφή του παιδιού με τις διάφορες τέχνες που αποτελείται το θέατρο (μουσική, χορός, τεχνικά κλπ.)\nΤο πρόγραμμα αποτελείται από 4-5 συναντήσεις γνωριμίας της ομάδας με την τέχνη του θεάτρου και στη συνέχεια θίγει θέματα όπως η φιλία, η διαφορετικότητα, η ανακύκλωση, η φοβία και άλλα.\nΣυχνότητα και Διάρκεια:\nΤο θεατρικό παιχνίδι θα λαμβάνει χώρα μία φορά την εβδομάδα για 45- 60′.\nΌπως σε όλους τους τομείς έτσι και εδώ, απαιτείται η υπευθυνότητα και συνέπεια της παρουσίας των παιδιών προκειμένου να μη χαθεί η ροή της ομάδας και οι στόχοι που έχουν θεσπιστεί.\nΤο πρόγραμμα οργανώνει και ρυθμίζει εμψυχώτρια απόφοιτη του τμήματος θεάτρου του Αριστοτελείου Πανεπιστημίου Θεσσαλονίκης η οποία έχει ασχοληθεί και ερευνητικά με το θεατρικό παιχνίδι σε παιδιά με μαθησιακές δυσκολίες.!!


Την ανάπτυξη του παρόντος κειμένου ανέλαβε η επιστημονική ομάδα του Ινστιτούτου Prolepsis.\nΤην περίοδο των τελευταίων εννέα μηνών, όλοι μας έχουμε έρθει αντιμέτωποι με μια νέα πραγματικότητα, λόγω της πανδημίας του νέου κορωνοϊού. Είναι γεγονός, πως αυτή η νέα πραγματικότητα έχει επιφέρει ριζικές αλλαγές στην καθημερινότητά μας και στον τρόπο ζωής μας.\nΤην 1η Σεπτεμβρίου, ανακοινώθηκε από το Υπουργείο Παιδείας και Θρησκευμάτων, η έναρξη της νέας σχολικής χρονιάς στις 14 Σεπτεμβρίου. Τα σχολεία λειτουργούν σε πλήρη σύνθεση των σχολικών μονάδων, σε συνδυασμό με την εφαρμογή ειδικών μέτρων. Τα νέα αυτά μέτρα περιλαμβάνουν την εκτεταμένη χρήση μάσκας, τα διαφορετικά διαλλείματα των μαθητών, την αυστηρή τήρηση των κανόνων υγιεινής, τη διατήρηση των αποστάσεων εντός των σχολικών τάξεων και τη χορήγηση ατομικού παγουριού σε όλους τους μαθητές.\nΓιατί είναι σημαντική η πλήρης λειτουργία των σχολείων;\nΕίναι αναμενόμενο, λόγω της COVID-19, η επαναλειτουργία των σχολείων να προκαλεί - μεταξύ των θετικών συναισθημάτων - και ένα άγχος ή φόβο, τόσο στα παιδιά όσο και στους γονείς και τους εκπαιδευτικούς. Ωστόσο, όπως όλοι γνωρίζουμε, η επαναλειτουργία των σχολείων είναι ιδιαίτερα σημαντική σε πολλαπλά επίπεδα.\nΑρχικά, η δια ζώσης διδασκαλία έχει σημαντικά οφέλη, ιδιαίτερα μάλιστα για τα παιδιά μικρής ηλικίας, τα οποία ενδεχομένως να δυσκολεύονται περισσότερο με την εξ αποστάσεως εκπαίδευση. Η επιστροφή των παιδιών στο σχολείο είναι απαραίτητη για την απόκτηση νέων γνώσεων, αλλά και γιατί συμβάλλει στην ανάπτυξη των δεξιοτήτων, μέσω της κοινωνικοποίησής τους και της δημιουργίας σχέσεων με τους δασκάλους και τους συμμαθητές τους. Τα παραπάνω, σε συνδυασμό με τη συμμετοχή των παιδιών στις σχολικές δραστηριότητες και στο παιχνίδι, έχουν θετικό αντίκτυπο στην κοινωνική, γνωστική και συναισθηματική ανάπτυξη των παιδιών και των εφήβων. Συμβάλλουν με τον τρόπο αυτό, στη βελτίωση της σωματικής και της ψυχικής τους υγείας.\nΔεν πρέπει ακόμα να ξεχνάμε, ότι η παρουσία των παιδιών στο σχολείο δίνει τη δυνατότητα στους εργαζόμενους γονείς να επιστρέψουν και πάλι, κανονικά στη δουλειά τους.\nΤι ισχύει για τη μετάδοση του ιού στα παιδιά; Ποια είναι τα συμπτώματα που πρέπει να προσέξουμε;\nΤα παιδιά, ακόμη και τα πολύ μικρά σε ηλικία, μπορούν να προσβληθούν από το νέο ιό. Συνήθως ωστόσο, τα παιδιά είναι ασυμπτωματικά ή αποτελούν ασυμπτωματικούς φορείς της νόσου. Σύμφωνα με τον Παγκόσμιο Οργανισμό Υγείας (ΠΟΥ) και το Ευρωπαϊκό Κέντρο Πρόληψης και Ελέγχου Νοσημάτων, λιγότερο από 5% των κρουσμάτων στην Ευρώπη αφορά παιδιά. Το αντίστοιχο ποσοστό παγκοσμίως κυμαίνεται από 1 έως 7 %. Μεταξύ των παιδιών, τα βρέφη και τα νεογνά καθώς επίσης και τα παιδιά με υποκείμενα νοσήματα, φαίνεται να αποτελούν τις πιο ευάλωτες ομάδες για την εμφάνιση της νόσου.\nΓενικά, σε περίπτωση που εκδηλωθούν συμπτώματα στα παιδιά, αυτά φαίνεται να είναι πιο ήπια, όπως:\nΧαμηλός πυρετός και\nΆλλα συμπτώματα της COVID-19 που μπορεί να εμφανιστούν στα παιδιά είναι:\nΠόνοι στο σώμα - Μυαλγίες\nΟ ρόλος των παιδιών στη μετάδοση του ιού δεν είναι ακόμα πλήρως κατανοητός στην επιστημονική κοινότητα. Σε κάθε περίπτωση όμως, τα παιδιά και οι έφηβοι, ενδέχεται να έχουν μεγαλύτερο αριθμό επαφών, ειδικά στο πλαίσιο του σχολείου ή της κοινότητας. Για τον λόγο αυτό, είναι πολύ σημαντική η τήρηση των κανόνων ατομικής προστασίας από τα παιδιά και ιδιαίτερα η εκπαίδευσή τους στους κανόνες αυτούς.\nΤι να προσέξουμε κατά την επιστροφή του παιδιού στο σχολείο;\nΗ διασφάλιση της τήρησης των κανόνων ατομικής προστασίας και υγιεινής, τόσο στο σχολείο όσο και εκτός αυτού, παίζει καθαριστικό ρόλο στον περιορισμό της πιθανότητας μετάδοσης του ιού. Οι πρακτικές συμβουλές που ακολουθούν, μπορούν να βοηθήσουν στην υιοθέτηση των σωστών μέτρων ατομικής προστασίας.\nΒοηθάμε το παιδί να μάθει να πλένει τακτικά τα χέρια του για 20 δευτερόλεπτα και να χρησιμοποιεί συχνά αντισηπτικό διάλυμα. Καλό είναι να εφοδιάσουμε το παιδί με δικό του αντισηπτικό διάλυμα, που να είναι κατάλληλο για παιδιά ηλικίας 3 ετών και άνω. Υπενθυμίζουμε συνεχώς στο παιδί μας ότι πρέπει να πλένει τα χέρια του οπωσδήποτε:\n1. πριν καταναλώσει φαγητό ή πριν πιει κάτι\n2. πριν και μετά τη χρήση της τουαλέτας\n3. αφού βήξει, φτερνιστεί ή φυσήξει τη μύτη του\n4. κατά την άφιξή του στο σχολείο και ιδιαίτερα στην περίπτωση που η μετακίνηση γίνεται με σχολικά λεωφορεία ή μέσα μαζικής μεταφοράς\n5. κατά την επιστροφή του στο σπίτι\nΕνθαρρύνουμε το παιδί να φορά προστατευτική μάσκα. Όπως έχει αποφασισθεί, το σύνολο των μαθητών (εκτός ορισμένων ειδικών εξαιρέσεων) πρέπει να φορούν μάσκα σε όλους τους κλειστούς χώρους του σχολείου. Όσον αφορά τη χρήση μάσκας, προσέχουμε αρχικά να εφαρμόζει σωστά στο παιδί και να είναι άνετη. Για τον λόγο αυτό επιλέγουμε το κατάλληλο μέγεθος, ιδιαίτερα για τα μικρότερα παιδιά. Σε περίπτωση χρήσης υφασμάτινης μάσκας, θα πρέπει να την πλένουμε καθημερινά στους 90οC ή σε μια κατσαρόλα με βραστό νερό, ώστε να την απολυμαίνουμε. Σε περίπτωση χρήσης απλής χειρουργικής μάσκας προτείνεται η αντικατάσταση αυτής, μία με δύο φορές στη διάρκεια του σχολικού ωραρίου και πάντα σε περίπτωση που αυτή λερωθεί ή καταστραφεί. Και στις δύο περιπτώσεις, καλό θα ήταν το παιδί να έχει μαζί του μία ή δύο επιπλέον μάσκες από το σπίτι.\nΠροσπαθούμε να μάθουμε στο παιδί να κρατά τις απαραίτητες αποστάσεις και να αποφεύγει το συνωστισμό. Για τα παιδιά είναι αρκετά δύσκολο να αντιληφθούν τι σημαίνει «κοινωνική απόσταση». Σε συνδυασμό με τον ενθουσιασμό της επιστροφής στο σχολείο και τη συνάντηση με τους φίλους τους, η τήρηση των αποστάσεων μπορεί να τους φαίνεται ακόμα πιο δύσκολη. Είναι επομένως αναγκαίο, να έχουμε εξηγήσει στο παιδί με απλό τρόπο, ήδη από το σπίτι, πόσο σημαντικό είναι κατά την περίοδο αυτή, να μην αγκαλιάζει τους φίλους του και να μην συνωστίζεται όταν περιμένει στη τουαλέτα ή στο κυλικείο. Γενικά, το παροτρύνουμε να ακολουθεί τις οδηγίες των δασκάλων και καθηγητών του σχετικά με τη τήρηση των αποστάσεων στη τάξη, τα διαλείμματα και τις σχολικές δραστηριότητες.\nΜαθαίνουμε στο παιδί μας ότι δεν πρέπει να ανταλλάζει τα δικά του αντικείμενα, όπως μολύβια, γόμες, στυλό με τους συμμαθητές του.\nΑντίστοιχα, εξηγούμε στο παιδί ότι πρέπει να χρησιμοποιεί τα δικά του σκεύη, όπως ποτήρια, μπουκάλια, παγούρια, και να μην τα ανταλλάσσει με τους συμμαθητές του.\nΦροντίζουμε ώστε το παιδί να μην παίρνει μαζί του στο σχολείο δικά του παιχνίδια, ιδιαίτερα κατά την περίοδο εξέλιξης της πανδημίας, τα οποία πιθανώς θα μοιραστεί με άλλα παιδιά, όπως μπάλες και κούκλες.\nΚαθημερινά, πριν φύγει το παιδί το πρωί για το σχολείο, το ελέγχουμε για τυχόν συμπτώματα ίωσης και το θερμομετρούμε.\nΣε περίπτωση που το παιδί μας εμφανίσει οποιοδήποτε σύμπτωμα ίωσης, τότε πρέπει να παραμείνει στο σπίτι και να επικοινωνήσουμε με το γιατρό.Ακολουθούμε πάντα τις οδηγίες του γιατρού, ο οποίος θα κρίνει την αναγκαιότητα ή μη, κλινικής εξέτασης. Αν σύμφωνα με τις συμβουλές του γιατρού, το παιδί δεν χρειάζεται να κάνει τεστ COVID-19, τότε πρέπει να παραμείνει στο σπίτι μέχρι να μην εμφανίζει συμπτώματα ίωσης για ένα με δύο 24ωρα. Σε περίπτωση που ο γιατρός κρίνει απαραίτητο να γίνει το τεστ και αυτό βγει θετικό, τότε πρέπει να παραμείνει στο σπίτι για τουλάχιστον 10 ημέρες από την έναρξη των συμπτωμάτων. Σε αυτή την περίπτωση θα πρέπει να επιστρέψει στο σχολείο αφού περάσουν 24 έως και 48 ώρες από την πλήρη απουσία πυρετού ή οποιουδήποτε άλλου συμπτώματος ίωσης.\nΌταν επιστρέφει το παιδί από το σχολείο, πρέπει πάντα να πλένει τα χέρια του και να αλλάζει ρούχα. Γενικά, συνίσταται τα ρούχα να πλένονται μετά από κάθε χρήση. Προκειμένου αυτές οι πρακτικές να γίνουν μέρος της καθημερινότητας του παιδιού, χρειάζεται να τις συμπεριλάβουμε στις καθημερινές του δραστηριότητες. Μία ωραία ιδέα λοιπόν, είναι να φτιάξουμε μαζί με το παιδί μας ένα καθημερινό πρόγραμμα δραστηριοτήτων! Μέσα σε αυτό μπορούμε να συμπεριλάβουμε το πλύσιμο των χεριών και την αλλαγή των ρούχων του. Αυτό θα διευκολύνει εμάς και θα βοηθήσει το παιδί να εξοικειωθεί και να υιοθετήσει αυτές τις νέες συνήθειες.\nΠώς μπορούμε να βοηθήσουμε το παιδί μας στην εκπαίδευση και τήρηση των κανόνων ατομικής υγιεινής;\nΈνας από τους πιο σημαντικούς κανόνες ατομικής υγιεινής για την αποφυγή μετάδοσης της νόσου COVID-19 είναι το τακτικό και σχολαστικό πλύσιμο των χεριών. Είναι εξαιρετικά σημαντικό λοιπόν, να μάθουμε στο παιδί να τηρεί την υγιεινή των χεριών. Εξίσου αναγκαίο είναι να του δείξουμε πώς να βήχει στον αγκώνα του. Επίσης, είναι πολύ σημαντικό να γνωρίζει ότι πρέπει να μας ενημερώνει σε περίπτωση που νιώθει οποιαδήποτε αδιαθεσία, κυρίως πυρετό, βήχα ή κάποια δυσκολία στην αναπνοή. Για παιδιά μικρότερης ηλικίας μπορούμε να κάνουμε πιο διασκεδαστική τη διαδικασία εξοικείωσης με τους κανόνες αυτούς. Για παράδειγμα, το πλύσιμο των χεριών μπορεί να γίνεται μέσα από κάποιο τραγούδι!\nΜπορούμε να συζητήσουμε με το παιδί σχετικά με τα μέτρα ατομικής υγιεινής, εξηγώντας του με απλά λόγια και ανάλογα με την ηλικία του. Προσέχουμε πάντα ωστόσο, να μην του μεταδίδουμε κάποιο προσωπικό άγχος ή φόβο. Δεν ξεχνάμε, ότι τα παιδιά αντιλαμβάνονται τόσο λεκτικά όσο και μη-λεκτικά μηνύματα (όπως εκφράσεις ή κινήσεις) και τις αντιδράσεις μας σε αυτά. Συνεπώς, όταν μιλάμε μαζί τους προσπαθούμε να είμαστε ήρεμοι. Στόχος μας δεν είναι να τρομοκρατήσουμε το παιδί μας, προκειμένου να ακολουθήσει τους κανόνες. Στόχος μας είναι να το βοηθήσουμε να κατανοήσει, γιατί χρειάζεται να αποκτήσει αυτές τις συνήθειες, οι οποίες μπορούν να το προφυλάξουν από τη μετάδοση, όχι μόνο της COVID-19, αλλά και οποιασδήποτε άλλης ίωσης.\nΣυγχρόνως θα πρέπει να θυμόμαστε ότι αποτελούμε πρότυπο ως γονείς και για αυτό είναι σημαντικό να βλέπει και από εμάς τους ίδιους ότι ακολουθούμε αυτές τις συνήθειες.\nΓιατί είναι σημαντική η χρήση της μάσκας;\nΗ χρήση της μάσκας, σε συνδυασμό με άλλα μέτρα, όπως η τήρηση κοινωνικών αποστάσεων, η υγιεινή των χεριών και ο επαρκής φυσικός αερισμός των κλειστών χώρων, είναι ευρέως αποδεδειγμένο μέτρο πρόληψης λοιμώξεων του αναπνευστικού γενικά.\nΕιδικότερα, με τη χρήση της μάσκας αποφεύγεται η μετάδοση των σταγονιδίων του αναπνευστικού στον αέρα ή σε άλλους ανθρώπους. Έρευνες δείχνουν ότι η χρήση της μάσκας μπορεί να συμβάλλει σημαντικά στον περιορισμό της μετάδοσης του νέου κορωνοϊού, ιδιαίτερα από όσους δεν εμφανίζουν ή δεν έχουν ακόμα εμφανίσει συμπτώματα. Η καθολική χρήση της μάσκας αποτελεί επομένως βασική προϋπόθεσή για την επιστροφή στις καθημερινές μας συνήθειες, αλλά και για τη συνέχιση της εκπαιδευτικής διαδικασίας. Είναι ένα απαραίτητο μέτρο για την προστασία των παιδιών, τη δική μας ως γονέων, όπως και των αγαπημένων μας.\nΠαράλληλα, είναι σημαντικό να γνωρίζουμε ότι η χρήση της μάσκας δεν είναι επικίνδυνη για την υγεία και την ανάπτυξη των παιδιών. Όπως έχει αποδειχθεί επιστημονικά, ακόμα και σε άτομα που χρησιμοποιούν μάσκα για μεγάλο χρονικό διάστημα, δεν υπάρχει καμία ένδειξη ότι επηρεάζει την ανάπτυξη των πνευμόνων τους ή ότι εξασθενεί το ανοσοποιητικό τους σύστημα. Αντιθέτως, η χρήση μάσκας κρίνεται αναγκαία, ειδικά σε περιπτώσεις παιδιών που βρίσκονται σε ανοσοκατοστολή, όπως τα παιδιά που ακολουθούν κάποια χημειοθεραπεία για την αντιμετώπιση μορφών καρκίνου.\nΠώς μπορούμε να βοηθήσουμε το παιδί να εξοικειωθεί με τη χρήση της μάσκας;\nΑρχικά, είναι απαραίτητο το παιδί να μάθει να χρησιμοποιεί σωστά τη μάσκα. Είναι πολύ πιθανό η χρήση της στην αρχή, να του φαίνεται τρομακτική, να του προκαλεί άγχος ή νευρικότητα, ακόμα και αναστάτωση ή απογοήτευση. Με τη δική μας βοήθεια όμως, μπορεί γρήγορα να τη συνηθίσει και να τη χρησιμοποιεί με το σωστό τρόπο. Σε αυτό μπορούν να μας βοηθήσουν οι παρακάτω συμβουλές:\nΛειτουργούμε ως πρότυπο για το παιδί μας. Τα παιδιά ακούν και βλέπουν τις συμπεριφορές των γονέων, επομένως παρατηρούν τον τρόπο που αντιδρούμε και εμείς οι ίδιοι απέναντι στις μάσκες και ακολουθούν τις ίδιες συμπεριφορές. Η υιοθέτηση της χρήσης της μάσκας από εμάς τους ίδιους είναι το πιο θετικό μήνυμα που μπορούμε να μεταδώσουμε στο παιδί, ώστε να το βοηθήσουμε να την εντάξει στην καθημερινότητά του.\nΜιλάμε με το παιδί μας για τη σημασία και τη σωστή χρήση της μάσκας. Όπως και με τους κανόνες υγιεινής, είναι καλό να συζητήσουμε με το παιδί μας και να εξηγήσουμε τους λόγους για τους οποίους χρησιμοποιούμε τη μάσκα. Αντίστοιχα, του δείχνουμε ποιος είναι ο σωστός τρόπος χρήσης της μάσκας. Για τα παιδιά μικρότερης ηλικίας, είναι σημαντικό να χρησιμοποιούμε απλές λέξεις και έννοιες. Για παράδειγμα: «Η μάσκα κρατάει ασφαλείς εμάς και του γύρω μας» ή «Η μάσκα μας προστατεύει από τα μικρόβια». Στα παιδιά μεγαλύτερης ηλικίας μπορούμε να δώσουμε επιπλέον πληροφορίες από αντίστοιχους επιστημονικούς φορείς. Για παράδειγμα: «Τα μέτρα δημόσιας υγείας, όπως η χρήση της μάσκας, είναι απαραίτητα για να μειωθεί η διασπορά του ιού». Μέσα από αυτή τη διαδικασία, ενδυναμώνουμε τα παιδιά. Τα βοηθάμε να καταλάβουν ότι και τα ίδια παίζουν σημαντικό ρόλο στον περιορισμό της εξέλιξης της πανδημίας, χωρίς ωστόσο να επιρρίπτουμε ευθύνες.\nΔιαλέγουμε ποιος τρόπος μπορεί να λειτουργήσει καλύτερα στη διαδικασία της μάθησης της χρήσης της μάσκας ανάλογα με την ηλικία του παιδιού.\n1. Τα παιδιά ηλικίας 2-4 ετών μαθαίνουν πιο εύκολα μέσα από το παιχνίδι. Επομένως, με αυτόν τον τρόπο είναι πιο πιθανό να αποδεχτούν τις μάσκες ως ένα θετικό κομμάτι της καθημερινότητάς τους. Μερικές ιδέες είναι να παροτρύνουμε το παιδί να ζωγραφίσει τη μάσκα του, να κολλήσει αυτοκόλλητα, να διακοσμήσει την υφασμάτινη μάσκα του ή να διαλέξει μια μάσκα με τον αγαπημένο του χαρακτήρα. Μπορούμε, ακόμα, να φτιάξουμε ή να φορέσουμε μάσκες και σε κάποιο αγαπημένο λούτρινο παιχνίδι του παιδιού, ώστε να το βοηθήσουμε να εξοικειωθεί περισσότερο με την εικόνα της μάσκας.\n2. Τα παιδιά ηλικίας 5-12 ετών συνήθως θέλουν να καταλαβαίνουν γιατί πρέπει να κάνουν κάτι, ενώ παράλληλα τους αρέσει να βοηθούν. Η ιδέα επομένως ότι φορώντας τη μάσκα βοηθούν τους γύρω τους και την ευρύτερη κοινότητα, μπορεί να βοηθήσει παιδιά αυτής της ηλικίας, να την υιοθετήσουν πιο εύκολα.\n3. Τα παιδιά ηλικίας 13-18 ετών θέλουν να είναι ανεξάρτητα, ενώ συνήθως νιώθουν αήττητα. Συγχρόνως, χρειάζονται να νιώθουν ότι οι γύρω τους είναι σε θέση να κατανοήσουν τις σκέψεις και τα συναισθήματά τους. Είναι, λοιπόν, σημαντικό να συζητάμε μαζί τους και να τους δίνουμε χώρο να εκφράσουν οποιαδήποτε ανησυχία, συναίσθημα ή φόβο. Επιπλέον, δεδομένου ότι τα παιδιά στην εφηβεία εκτίθενται σε πληθώρα πληροφοριών, είναι σημαντικό να διευκρινίσουμε τυχόν λανθασμένες πληροφορίες που μπορεί να έχουν σχετικά με τον ιό και τη μετάδοση αυτού.\nΕξασκούμαστε μαζί με το παιδί στη χρήση της μάσκας στο σπίτι. Δοκιμάζουμε τη χρήση της μάσκας αρχικά στο σπίτι. Μαθαίνουμε στο παιδί πως μπορούμε να χρησιμοποιούμε τη μάσκα σωστά στην πράξη. Το βοηθάμε να μάθει να ξεχωρίζει την εξωτερική μεριά τις μάσκας και να μην τη μπερδεύει. Ένας απλό τρόπος είναι να επιλέγουμε μάσκες που έχουν έντονα χρώματα ή ζωγραφιές στην εξωτερική τους πλευρά. Ακόμα, μπορούμε να ορίσουμε μια συγκεκριμένη ώρα της ημέρας, όπου όλα τα μέλη της οικογένειας θα φορούν μάσκες, κάνοντας για παράδειγμα παράλληλα τις δουλειές μας κανονικά στο σπίτι.\nΠαροτρύνουμε το παιδί να φορά μάσκα όταν επισκεπτόμαστε πολυσύχναστους χώρους. Παρόλο που η χρήση μάσκας από τα παιδιά δεν είναι πάντα υποχρεωτική σε χώρους όπως μαγαζιά, σούπερ μάρκετ, παιδική χαρά, παραμένει ένα πολύ σημαντικό μέσο προστασίας από τη μετάδοση του νέου κορωνοϊού. Αν το παιδί συνηθίσει να φοράει μάσκα σε διάφορους χώρους, στην αρχή ακόμα και για πιο σύντομα χρονικά διαστήματα, αυτό θα το βοηθήσει να εξοικειωθεί πιο εύκολα, με τη χρήση της μάσκας και στο σχολείο.\nΔεν ξεχνάμε να επιβραβεύουμε το παιδί και να ενισχύουμε την προσπάθειά του!\nΕίναι απόλυτα κατανοητό, ότι η επιστροφή στη σχολική κοινότητα, σε συνδυασμό με τη συνεχόμενη εξέλιξη της πανδημίας, αποτελεί μία από τις μεγαλύτερες προκλήσεις την περίοδο αυτή. Παράλληλα, δημιουργεί στο σχολικό περιβάλλον μία νέα πραγματικότητα. Ως γονείς στηρίζουμε το παιδί μας, το βοηθάμε να εξοικειωθεί και να υιοθετήσει τα μέτρα ατομικής προστασίας και υγιεινής και πάντα θυμόμαστε να λειτουργούμε ως σωστό πρότυπο αναφορικά με τα απαραίτητα μέτρα για τη προστασία από το νέο κορωνοϊό.\nΠροσπαθούμε επίσης να δίνουμε χώρο στο παιδί να εκφραστεί. Συζητάμε μαζί του και το ρωτάμε αν έχει απορίες, πώς μπορεί να νιώθει ή τι συναισθήματα του προκαλούν οι αλλαγές που βιώνει. Είναι σημαντικό να προσπαθούμε να καταλάβουμε και μη λεκτικά μηνύματα. Για παράδειγμα, αλλαγές στη γλώσσα του σώματος ή στον τόνο της φωνής πιθανώς σχετίζονται με το άγχος. Το παιδί, ανεξάρτητα από την ηλικία του, χρειάζεται να νιώθει την ασφάλεια ότι είμαστε δίπλα του και ότι το στηρίζουμε σε οτιδήποτε προκύψει! Για αυτό, είναι σημαντικό να το ενθαρρύνουμε να μας μιλάει για τα συναισθήματά του.\nΗ επιστροφή των παιδιών στο σχολείο υπό τις κατάλληλες προϋποθέσεις είναι σημαντική για την προσωπική και κοινωνική ανάπτυξη και την εκπαιδευτική διαδικασία. Παραμένει ωστόσο απαραίτητο η επιστροφή στο σχολείο να γίνει εφαρμόζοντας τα απαραίτητα μέτρα πρόληψης και προφύλαξης των μαθητών, των εκπαιδευτικών και της σχολικής κοινότητας εν γένει, ώστε να αποφευχθεί η διασπορά της μετάδοσης του ιού στο σχολικό περιβάλλον και την κοινωνία.\nΓια τη δημιουργία του παρόντος χρησιμοποιήθηκαν οι εξής πηγές:\nΚέντρο Πρόληψης και Ελέγχου Νοσημάτων\nΠανεπιστήμιο του Harvard\nΑμερικάνικη Παιδιατρική Εταιρία


Συνήθως τα παιχνίδια που βασίζονται σε ταινίες/σειρές είναι αυτό που λέμε "αρπαχτές", προσπάθειες δηλαδή για εκμετάλλευση της φήμης ενός franchise ώστε να έρθει γρήγορο κέρδος, χωρίς ουσιαστική ενασχόληση από τη μεριά των developers. Βλέποντας πως κυκλοφορεί παιχνίδι βασισμένο στη σειρά Cobra Kai, που με τη σειρά της βασίζεται στις ταινίες Karate Kid, δεν μπορείς παρά να σκεφτείς " αρπαχτή ". Και, με την πρώτη ματιά, πράγματι ενισχύεται η εικόνα αυτή, αφού το Cobra Kai: The Karate Kid Saga Continues έχει γραφικά άλλης δεκαετίας, κακοσχεδιασμένα μοντέλα χαρακτήρων, κάκιστα animations, οι πίστες είναι σχεδόν ίδιες μεταξύ τους, και γενικά η πρώτη εντύπωση δεν είναι καθόλου θετική. Μάλιστα, μας δίνεται από την αρχή η επιλογή να παίξουμε είτε ως Cobra Kai dojo είτε ως Miyagi-Do, που αλλάζει την οπτική γωνία του σεναρίου.\nΗ ιστορία, φυσικά, δεν προσφέρει τίποτα, καθώς είναι κακογραμμένη, πρόχειρη, ανούσια και, παρόλο που παίζουν ηθοποιοί από την τηλεοπτική σειρά, οι ερμηνείες δεν ικανοποιούν, παραδόξως. Βέβαια, δεν είναι το πρόβλημα οι φωνές των ηθοποιών, αλλά το writing, η πλοκή και ο ήχος που πολλές φορές επισκιάζει με τη μουσική τον διάλογο. Η επιλογή του dojo δεν μένει στο σενάριο ωστόσο και δίνει ξεχωριστά χαρακτηριστικά στους μαχητές της κάθε σχολής. Στο Cobra Kai dojo εστιάζουμε σε δύναμη και έχουμε χτυπήματα... φωτιάς, ενώ στο Miyagi-Do η άμυνα έχει κεντρικό ρόλο και οι καρατέκα εξαπολύουν πάγο α λα Sub Zero. Οι επιθέσεις αυτές φυσικά είναι τελείως άκυρες, ωστόσο ταιριάζουν στην arcade υπόσταση του τίτλου που θυμίζει άλλη εποχή.\nΤελευταία ενημέρωση: Δευτέρα, 2 Νοεμβρίου 2020, 21:00\nTo HUAWEI Sound Joy είναι το ιδανικό ηχείο για να πάρετε μαζί στις διακοπές σας\nΤο realme GT 2 Pro είναι το ισχυρότερο Android smartphone της αγοράς


Παιδί και νερό- απαραίτητες οδηγίες ασφαλείας | paidorama.com\nΝεαρή μητέρα διηγείται:\n«Ήμουν έξω για ψώνια, όταν μου τηλεφώνησε ο σύζυγός μου, μόλις είχε συνέλθει από τον πανικό, για να μου πει ότι ο γιος μας πήδηξε πάλι στην πισίνα, ενώ ετοιμάζονταν να φύγουν.\nΑυτό μου εξέπληξε ότι δηλαδή πήδηξε πάλι στην πισίνα χωρίς τους γονείς του κοντά, γιατί είναι συνήθως προσεκτικός και επιφυλακτικός σχετικά με το νερό.\nΑλλά όφειλα να ξέρω ότι αυτό ήταν μία πιθανότητα. Γνωρίζω πολύ καλά τις προειδοποιήσεις και ξέρω ότι ο γιος μου, συχνά είναι πολύ τολμηρός.\nΔιαβάστε ακόμη: Παιδικά βιβλία για τις διακοπές\nΟ σύζυγός μου είπε ότι σκουπιζόταν και η αδελφή μου μαζί με την κόρη μας ήταν όλοι έτοιμοι για να ξεκινήσουν, όταν γύρισε και είδε τον γιο μας να πηδά στην πισίνα.\nΈτρεξε και πήδηξε για να τον αρπάξει. Ο ίδιος εκτιμά ότι έκανε ίσως τρία δευτερόλεπτα, όμως ένιωσε ότι ήταν μία αιωνιότητα.\nΜου είπε ότι αυτό πρέπει να χρησιμεύσει σαν μία προειδοποίηση για όλους εμάς, να μην μιλάμε στο τηλέφωνο ή να είμαστε αφηρημένοι όταν είμαστε στην πισίνα με τα παιδιά μας.\nΧιλιάδες παιδιά νοσηλεύονται κάθε χρόνο για μη θανατηφόρα περιστατικά πνιγμών, και πολλά από αυτά παθαίνουν μόνιμη εγκεφαλική βλάβη. Είμαστε τυχεροί που ο γιος μας είναι εντάξει και ο σύζυγός μου τον έφτασε πολύ γρήγορα.\nΟ Μάιος έχει χαρακτηρισθεί σαν ο Μήνας Πρόληψης Πνιγμού και Ασφάλειας στο Νερό και η κατάλληλη στιγμή για να βεβαιωθείτε ότι όλοι στην οικογένειά σας ξέρουν κολύμπι, και γνωρίζουν τις λεπτομέρειες για την ασφάλεια των παιδιών στο νερό.\nΣύμφωνα με το Κέντρο Ελέγχου και Πρόληψης Νοσημάτων, ο πνιγμός είναι η κύρια αιτία θανάτου και τραυματισμού σε παιδιά ηλικίας ενός έως τεσσάρων και η δεύτερη κύρια αιτία θανάτου και τραυματισμού για τα παιδιά ηλικίας ενός έως 14 ετών.\nΔιαβάστε ακόμη: Όταν το παιδί φοβάται τη θάλασσα\nΈνα παιδί μπορεί να πνιγεί σε μόλις 2.5 εκ. νερού και σε τόσο λίγο χρόνο όσο 20 δευτερόλεπτα. Είναι σημαντικό να είστε 100% του χρόνου συγκεντρωμένοι στο παιδί, (στη θάλασσα ή στην πισίνα), να έχετε κλειστά τα κινητά τηλέφωνα και να μην έχετε απόλυτη εμπιστοσύνη στα φουσκωτά παιχνίδια/σωσίβια».\nΔείτε τις συμβουλές έμπειρου εκπαιδευτή, που οι γονείς μπορούν να δοκιμάσουν και να εξασκήσουν με τα παιδιά τους.\n1. Βουτιά και έλεγχος αναπνοής.\nΓια να συνηθίσει να έχει το κεφαλάκι του μέσα στο νερό, ξεκινήστε με το σύνθημα «έτοιμο, πάμε», βουτιά για 1 δευτερόλεπτο και έξω με πολλά μπράβο!\n2. Τρόπος για να μπει και να βγει από την πισίνα με ασφάλεια.\nΑγκώνας, αγκώνας, κοιλιά, γόνατο!\nΒοηθήστε τα παιδιά να μάθουν πώς να βγουν από την πισίνα με αυτή τη σειρά: αγκώνα, αγκώνα, κοιλιά, γόνατο.\nΚάντε το αυτό ξανά και ξανά, ακόμη και στο σαλόνι σας, αφήνοντας το μικρό παιδί να σκαρφαλώσει έτσι στον καναπέ.\n3. Πήδηξε, γύρισε και κολύμπησε μέχρι τον τοίχο.\nΑφήστε τώρα το παιδί να πηδήξει στην πισίνα προς το μέρος σας, και μετά βοηθήστε το να γυρίσει προς το τείχος της πισίνας και να βγει έξω χρησιμοποιώντας την ίδια μέθοδο, αγκώνα, αγκώνα, κοιλιά και γόνατο.\nΚάντε το αυτό πολλές φορές, ξανά και ξανά, και όπως αισθάνεται λίγο πιο σίγουρο, αφήστε το να πέσει στο νερό και να γυρίσει μόνο του.\n4. Περπάτημα του κάβουρα.\nΒοηθήστε τα να εξασκήσουν το αντανακλαστικό πιάσιμο από το τείχος της πισίνας για να βγουν από το νερό. Κρατήστε τα ενώ αυτά «περπατούν» σαν τα καβούρια στηριζόμενα με τα χέρια τους στο τείχος της πισίνας.\nΒοηθήστε το να κάνει με τα χεράκια του κινήσεις σαν κουπιά. Αυτό εκπαιδεύει το μυαλό του και τους μυς να εκτελέσουν τεχνικές για να τις χρησιμοποιήσουν αργότερα στο κολύμπι.\nΌλες τόσο χρήσιμες συμβουλές για να βοηθήσουμε τα παιδιά μας να είναι ασφαλή μέσα στη θάλασσα ή μέσα και γύρω από την πισίνα.


LRP Anthelios Lait Enfant Dermo-Pediatrics SPF50+ 250ml (Αντιηλιακή Προστασία Για Παιδιά)\nΣε μια νέα μινιμαλιστική και δερματολογικά ελεγμένη σύνθεση: Χωρίς Άρωμα. Χωρίς Paraben. Με λιγότερα χημικά φίλτρα*. Δοκιμασμένο στο νικέλιο (επίπεδα νικελίου χαμηλότερα από το κατώτατο όριο για αλλεργικές αντιδράσεις σε ευαίσθητα άτομα)\nΧωρίς άρωμα. 0% Paraben. Λιγότερα χημικά φίλτρα*. Πολύ ανθεκτικό στο νερό.\nΕφαρμόστε πριν από την έκθεση στον ήλιο. Επαναλάβατε συχνά, χρησιμοποιώντας επαρκή ποσότητα, ιδίως μετά το κολύμπι, το σκούπισμα με πετσέτα και την έντονη εφίδρωση. Τα παιδιά κάτω των 3 ετών δεν πρέπει να εκτίθενται στον ήλιο. Μόνο για εξωτερική χρήση3337875550628\nLa Roche Posay Κωδικός Προϊόντος: 243864\nαντιηλιακό γαλάκτωμα σώματος,\nLa Roche Posay Gelee D' Eau Micellaire Demaquilante 195ml (Απαλό Καθαριστικό Προσώπου & Ματιώ..\nLa Roche Posay Anthelios Cream Comfort Spf30 50ml (Αντηλιακή Κρέμα Προσώπου Με Άρωμα)\nΟι σταγόνες BioGaia περιέχουν το βακτή..\nΚαθημερινή, απαλή υγιεινή που δεν ..\nΤο απαλό προστατευτικό σαμπουάν της KLORANE Βébé καθαρίζει και ξεμπλέκει με..


Ελλάδα-Ρωσία | ΕΙΔΗΣΕΙΣ - ΚΟΣΜΟΣ - Ρωσία: Δεν υπάρχει επίσημη αντίδραση για το θάνατο της Ελένα Μπόνερ, συζύγου του Ζαχάρωφ\nΡωσία: Δεν υπάρχει επίσημη αντίδραση για το θάνατο της Ελένα Μπόνερ, συζύγου του Ζαχάρωφ\nΟύτε το Κρεμλίνο, αλλά ούτε και οι υπηρεσίες Τύπου του ρώσου πρωθυπουργού Βλαντίμιρ Πούτιν έχουν αντιδράσει σήμερα στο θάνατο που έχει ανακοινωθεί εδώ και περισσότερες από 24 ώρες της Ελένα Μπόνερ, χήρας του Νομπελίστα της Ειρήνης Αντρέι Ζαχάρωφ και υπερασπίστριας των ανθρωπίνων δικαιωμάτων.\nΕκπρόσωπος του Κρεμλίνου, ο οποίος ζήτησε να μην κατονομαστεί, δήλωσε ότι πιστεύει πως ο πρόεδρος Ντμίτρι Μεντβέντεφ δεν θα αντιδράσει επισήμως για το θάνατο της Μπόνερ. "Φαίνεται πως όχι", απάντησε σε σχετική ερώτηση που του έκανε το Γαλλικό Πρακτορείο Ειδήσεων.\nΟ εκπρόσωπος του πρωθυπουργού Πούτιν, ο Ντμίτρι Πέσκοφ, δήλωσε επίσης ότι δεν έχει ετοιμαστεί για να μιλήσει για το θέμα αυτό.\nΤο αμερικανικό υπουργείο Εξωτερικών, ο ΟΑΣΕ και η Ευρωπαϊκή Επιτροπή απέτισαν φόρο τιμής στην Ελένα Μπόνερ, η οποία πέθανε το Σάββατο στη Βοστώνη, στις ΗΠΑ, σε ηλικία 88 ετών, χαιρετίζοντας τον αγώνα της για ελευθερία και ανθρώπινα δικαιώματα κατά την περίοδο της Σοβιετικής Ένωσης.\nΗ Μπόνερ ήταν πολύ επικριτική απέναντι στη ρωσική ηγεσία και ιδιαίτερα τον Πούτιν, τον οποίο κατηγορούσε για επίθεση στις ελευθερίες του ατόμου.\nΗ ρωσική ηγεσία συνήθως σπεύδει να εκδίδει ανακοινώσεις όταν πεθαίνει κάποια προσωπικότητα που διαδραμάτισε έναν σημαντικό ρόλο στην ιστορία της χώρας.\nΩστόσο αυτή τη φορά μόνον ένας σύμβουλος του Κρεμλίνου, ο Μιχαήλ Φεντότοφ, ο οποίος είναι υπεύθυνος για τα ανθρώπινα δικαιώματα, απέτισε φόρο τιμής στην εκλιπούσα υπέρμαχο των ανθρωπίνων δικαιωμάτων.\n"Είναι μια τραγωδία για όλους αυτούς που έχουν στην καρδιά τους την ελευθερία, τον ανθρωπισμό, την εντιμότητα", δήλωσε ο Φεντότοφ σε ερώτηση που του έγινε από τον ραδιοσταθμό Ηχώ της Μόσχας.\nΟι ΗΠΑ εξήραν χθες σε ανακοίνωσή τους την Μπόνερ, την "εξαιρετική φωνή μεταξύ των υπερασπιστών των ανθρωπίνων δικαιωμάτων στην πρώην Σοβιετική Ένωση και τη Ρωσική Ομοσπονδία".\nΟ πρόεδρος της Ευρωπαϊκής Επιτροπής Ζοζέ Μανουέλ Μπαρόζο εξήρε επίσης το "θάρρος" της Μπόνερ στον κοινό αγώνα με τον σύζυγό της Ζαχάρωφ για τις "θεμελιώδεις ελευθερίες και την ανθρώπινη αξιοπρέπεια".\nΜετά την πτώση της ΕΣΣΔ, στα τέλη του 1991, η Μπόνερ είχε υποστηρίξει τον ρώσο πρόεδρο Μπορίς Γέλτσιν, ο οποίος υποσχόταν δημοκρατία. Όμως από το 2000 και με τον ερχομό του Πούτιν, πρώην αξιωματικού της KGB, οι επικρίσεις της έγιναν δριμύτερες απέναντι στη ρωσική ηγεσία.\nΛέξεις Κλειδιά: αντίδραση, Ζαχάρωφ, Μπόνερ, Πέσκοφ, δήλωσε


Ο Ομπάμα στη Λιλιπούτη - Ειδήσεις - νέα - Το Βήμα Online\nΤη δεκαετία του ’80, σε κάποια αμερικανικά πανεπιστήμια, ορισμένοι προοδευτικοί ακαδημαϊκοί είχαν εφεύρει την ιδέα ότι η κλασική Αθήνα εκατοικείτο από Αφρικανούς.\nΤη δεκαετία του ’80, σε κάποια αμερικανικά πανεπιστήμια, ορισμένοι προοδευτικοί ακαδημαϊκοί είχαν εφεύρει την ιδέα ότι η κλασική Αθήνα εκατοικείτο από Αφρικανούς. Η σχετική μυθοπλασία υπερεκτιμούσε την επιρροή της Αιγύπτου, που είχε αρχίσει από τους μινωικούς χρόνους και ανθήσει στην ελληνιστική εποχή, όταν θρησκευτικές και άλλες επιρροές είχαν αγγίξει την κυρίως Ελλάδα. Το πρώτο βιβλίο που άνοιξε τον δρόμο αυτόν της επιστημονικής αρλουμπολογίας είχε τίτλο, θυμάμαι, «Black Athena: The Afroasiatic Roots of Classical Civilization» («Μαύρη Αθηνά: Οι αφροασιατικές ρίζες του Κλασικού Πολιτισμού»), με συγγραφέα κάποιον Martin Bernal.\nΟ κ. Ομπάμα είναι ο πρώτος αφροαμερικανός πρόεδρος των ΗΠΑ. Σε όλη τη διάρκεια της πολιτικής σταδιοδρομίας του έφερε υπερηφάνως το γεγονός ότι ο πατέρας του είχε γεννηθεί και είχε μεγαλώσει στην Κένυα. Εκεί εξάλλου ζούσαν και πολλοί στενοί συγγενείς του. Αργότερα, ο ίδιος έβαλε το ταλέντο του και την εργατικότητά του στην υπηρεσία διαφόρων δράσεων που αφορούσαν την αφρικανικής προέλευσης κοινότητα των ΗΠΑ, όπως με πολλή υπερηφάνεια περιγράφει στα αυτοβιογραφικά κείμενά του. Το γεγονός ότι μόνο ελάχιστα ψώνια σεμνύνονται, γιατί φαντάζονται ότι ανακάλυψαν ρίζες που φθάνουν ως τους πρώτους πουριτανούς άγγλους εποικιστές αυτών των περιοχών, δεν καθιστά τον πολυεθνικό λαό των ΗΠΑ μοναδική περίπτωση στον κόσμο. Φαντάζομαι ότι ο κ. Ομπάμα δεν θα θεωρεί εαυτόν απ’ ευθείας απόγονο των επιβατών του «Μέιφλάουερ».\nΘεωρώ προσβολή το γεγονός ότι ήρθε να μας καταδημαγωγήσει, παριστάνοντας ότι νομίζει ότι όλοι εμείς που συγκροτούμε τη νεοελληνική εθνότητα είμαστε απ’ ευθείας απόγονοι του Περικλή. Βεβαίως, από όλους όσοι προσπάθησαν να απευθυνθούν στα χειρότερα ένστικτα και στη μεγίστη έλλειψη κατανόησης της ιστορίας του μέσου έλληνα πολίτη, ο πρόεδρος Ομπάμα κέρδισε το χρυσό μετάλλιο. Του αξίζει μια «σπανακόπιτα» και ένα σφηνάκι «ούζο».\nΒεβαίως, η αρχαία Αθήνα δεν είχε μόνο Περικλή. Από την ίδια οικογένεια προερχόταν ο ανεύθυνος αλλά απείρως γοητευτικός και ικανός Αλκιβιάδης, και τελικώς αυτός που επικράτησε ήταν ο ακατονόμαστος Κλέων. Ολα αυτά συνέβησαν μέσα στα πλαίσια του δημοκρατικού πολιτεύματος με την πλειοψηφία όλων όσων είχαν τότε δικαίωμα ψήφου. Ο Ομπάμα πήρε από την Αθήνα τα πάντα. Ολα όσα δηλαδή αναζητούσε στο τέλος της λαμπρής σταδιοδρομίας του να αποκομίσει από μια επίσκεψη στο εξωτερικό το καταπληκτικό επιτελείο του, που περιλαμβάνει και πολλούς και ευφυέστατους Ελληνοαμερικανούς. Μπορούσε να μας δώσει μόνο ένα πράγμα. Κάποια ενθάρρυνση υπό όρους στην αναζήτησή μας για διεθνή στηρίγματα στην υπόθεση της αναδιάρθρωσης του ελληνικού χρέους. Και αυτό το έκανε. Ομως όλοι όσοι συζητάνε για το ζήτημα αυτό, ιδιαιτέρως τα παπαγαλάκια της κυβέρνησης, ξεχνάνε ότι το δημόσιο χρέος της Ελλάδας δεν απευθύνεται προς τους Αμερικανούς αλλά προς τους Ευρωπαίους. Εκατομμύρια Γερμανοί είναι μέτοχοι σε τράπεζες ή ασφαλιστικά ταμεία που μας έχουν δανείσει και η απόφαση να χαριστεί μέρος αυτής της οφειλής τούς θίγει άμεσα. Ο Σόιμπλε είναι δανειστής μας. Ο Ομπάμα μάς χαρίζει λεφτά που ούτως ή άλλως δεν του χρωστάγαμε. Ο θαυμασμός μας μπορεί να είναι απεριόριστος αλλά η ευγνωμοσύνη μας είναι ανάγκη να γίνει λιγότερο θορυβώδης.\nΗ Ιστορία κάποτε θα μιλήσει για το μεγάλο έγκλημα της «Αραβικής Ανοιξης». Ολη η Εγγύς Ανατολή είδε να εξαπλώνονται ο θρησκευτικός φανατισμός, ο εμφύλιος πόλεμος και τελικά η γενοκτονία της μιας ή της άλλης ομάδας αφού ανατράπηκαν με, άμεση ή έμμεση, παρέμβαση της Δύσης υφιστάμενα καθεστώτα. Μπορεί να ήταν ειδεχθή. Μπορεί να ήταν εντελώς απαράδεκτα για τις δημοκρατικές και αισθητικές μας αξιώσεις από την εξουσία. Μπορεί, τέλος, η διατήρησή τους να απαιτούσε ανθρωποθυσίες περιορισμένης έκτασης.


Actuality Online: Ίνδια: Κατασκεύασαν τζίν κατα του βιασμού με κουμπί που ειδοποιεί την αστυνομία!\nΊνδια: Κατασκεύασαν τζίν κατα του βιασμού με κουμπί που ειδοποιεί την αστυνομία!\nΈναν πρωτότυπο τρόπο βρήκαν δυο νεαρές κοπέλες στην Ινδία στην προσπάθειά τους να καταπολεμήσουν τους βιασμούς, που το τελευταίο διάστημα σημειώνονται στη χώρα. Μιας και κάτι σαν την «ζώνη αγνότητας» δεν ήταν και πολύ άνετο, τα κορίτσια σκέφτηκαν έναν άλλο δρόμο: Δημιούργησαν ένα τζιν παντελόνι που έχει ραμμένο ειδικό κουμπί για να καλείται στο σημείο η αστυνομία, όταν το πατήσει η κοπέλα που κινδυνεύει.\nΤο κουμπί αυτό στέλνει σήμα στο πλησιέστερο αστυνομικό τμήμα και παράλληλα δίνει στις αρχές το στίγμα της κοπέλας στο σημείο που το πάτησε. Το τζιν αναμένεται να διατεθεί σύντομα στην αγορά. Σύμφωνα με τα επίσημα στοιχεία, στην Ινδία συμβαίνει ένας βιασμός κάθε 22 λεπτά!\nΑναρτήθηκε από Kaith Mkp στις 02:23